sagorsarker/bangla-wikipedia huggingface dataset:
ইসলামি সহযোগিতা সংস্থা

ইসলামি সহযোগিতা সংস্থা বা সংক্ষেপে ওআইসি (; ) একটি আন্তর্জাতিক ইসলামি সংস্থা। পূর্বে সংস্থাটির নাম ছিল ইসলামি সম্মেলন সংস্থা। ১৯৬৯ সালে গঠিত সংস্থাটিতে ৫৭টি দেশ প্রতিনিধিত্ব করছে যার মধ্যে ৪৯টি মুসলমান প্রধান দেশ। সংস্থাটির মতে তারা ‘মুসলিম বিশ্বের সম্মিলিত কণ্ঠস্বর’ হিসেবে এবং ‘আন্তর্জাতিক শান্তি ও সম্প্রীতি প্রচারের চেতনা নিয়ে মুসলিম বিশ্বের স্বার্থ ধারণ ও সুরক্ষায়’ কাজ করে থাকে। 
জাতিসংঘ এবং ইউরোপীয় ইউনিয়নে ওআইসির স্থায়ী প্রতিনিধি রয়েছে। সংস্থাটির দাপ্তরিক ভাষা আরবী, ইংরেজি ও ফরাসি। সংস্থাটির বর্তমান মহাসচিব হুসেইন ইব্রাহীম তাহা। সদর দপ্তর সৌদি আরবের জেদ্দায় অবস্থিত।
১৯৬৭ সালের ছয়দিনের যুদ্ধের পর ১৯৬৯ সালের ২১ আগস্ট ইসরাইল জেরুজালেমের মসজিদুল আকসায় অগ্নিসংযোগ করে। এর ফলে সমগ্র মুসলিম বিশ্বে প্রতিক্রিয়া দেখা দেওয়ায় ২৫ আগস্ট ১৪টি আরব দেশের পররাষ্ট্রমন্ত্রীগণ মিশরের রাজধানী কায়রোতে এক বৈঠকে মিলিত হয়। সৌদি আরব প্রস্তাব করে, 
যেহেতু বিষয়টি মুসলিম বিশ্বের জন্য স্পর্শকাতর তাই সকল মুসলিম দেশের রাষ্ট্রপ্রধানদের সঙ্গে নিয়েই শীর্ষ বৈঠক আয়োজন করবে। মরক্কো, সৌদি আরব, ইরান, পাকিস্তান, সোমালিয়া, মালয়েশিয়া এবং নাইজারকে নিয়ে প্রস্তুতি কমিটি গঠিত হয়। একই বছরেরই ২২-২৫ সেপ্টেম্বর মরক্কোর রাবাতে ২৫টি মুসলিম বিশ্বের রাষ্ট্রপ্রধানদের নিয়ে এক সম্মেলন অনুষ্ঠিত হয়। উক্ত সম্মেলনে রাষ্ট্রের প্রতিনিধিগণের সিদ্ধান্তক্রমে "ইসলামি সম্মেলন সংস্থা" নামে এই প্রতিষ্ঠানটি আত্মপ্রকাশ করে। ১৯৬৯ সালের ২৫ সেপ্টেম্বর ওআইসি প্রতিষ্ঠিত হয়। মধ্যপ্রাচ্য, উত্তর পশ্চিম আফ্রিকা, মধ্য এশিয়া, দক্ষিণ পূর্ব এশিয়া, এবং ভারতীয় উপমহাদেশের ৫৭টি ইসলামি রাষ্ট্র নিয়ে এই সংস্থা গঠিত।
২০১১ সালের ২৮ জুন আস্তানা, কাজাখস্তানে অনুষ্ঠিত পররাষ্ট্রমন্ত্রীদের কাউন্সিলে প্রতিষ্ঠানটির নাম ইসলামি সম্মেলন সংস্থা (; ) পরিবর্তন করে ইসলামি সহযোগিতা সংস্থা করা হয়। এই সময়ে ওআইসির লোগোও পরিবর্তন করা হয়।
ইসলামি সহযোগিতা সংস্থার ৫৭টি সদস্য রাষ্ট্র রয়েছে, যার মধ্যে ৫৬টি জাতিসংঘের সদস্য রাষ্ট্র এবং ৪৯টি রাষ্ট্র মুসলিম সংখ্যাগরিষ্ঠ। পশ্চিম আফ্রিকাসহ বেশ কিছু দেশে যদিও অনেক মুসলিম জনসংখ্যা আছে; কিন্তু মুসলিম সংখ্যাগরিষ্ঠ দেশ নয় । উল্লেখযোগ্য মুসলিম জনসংখ্যা সহ কয়েকটি দেশ, যেমন- রাশিয়া এবং থাইল্যান্ড পর্যবেক্ষক রাষ্ট্র হিসাবে রয়েছে।
২০১৩ সালের হিসাবে ওআইসি সদস্য দেশগুলোর সমষ্টিগত জনসংখ্যা ১.৮+ বিলিয়নের বেশি।
১৫ এপ্রিল ২০১৬ তারিখে ইস্তাম্বুলে ওআইসির ১৩তম শীর্ষ সম্মেলন অনুষ্ঠিত হয়।
উন্নয়নশীল ৮টি দেশ

উন্নয়নশীল ৮টি দেশ নিয়ে গঠিত আন্তর্জাতিক সংস্থা ডি-৮ (D-8 বা Developing Eight) নামে পরিচিত। এই সংস্থাটি একটি অর্থনৈতিক উন্নয়ন জোট। বাংলাদেশ, মিশর, ইন্দোনেশিয়া, মালয়েশিয়া, ইরান, নাইজেরিয়া, পাকিস্তান এবং তুরস্ক এই ৮ টি দেশ নিয়ে ডি-৮ সংস্থা গঠিত। 
এই আটটি দেশের সম্মিলিত জনসংখ্যা প্রায় ১.২ বিলিয়ন বা সমস্ত মুসলিমদের ৬০%, যা বিশ্বের মোট জনসংখ্যার প্রায় ১৩% এবং ৭.৬ মিলিয়ন বর্গ কিলোমিটার এলাকা জুড়ে বিস্তৃত, যা বিশ্বের ভূমির ৫%। ২০০৬ সালে, ডি-৮ সদস্য রাষ্ট্রগুলির মধ্যে বাণিজ্য ছিল ৩৫ বিলিয়ন ডলার, এবং ২০১০ সালে তা প্রায় ৬৮ বিলিয়ন ডলার ছিল। ২০১০ সালে আটটি উন্নয়নশীল দেশের মধ্যে লেনদেন বিশ্বের বাণিজ্যের ৩.৩ শতাংশ ছিল। ২০২৩ সালের হিসাবে, আটটি দেশের মোট নোমিনাল জিডিপি ছিল প্রায় ৪.৯২ ট্রিলিয়ন ডলার।
উন্নয়নশীল ৮ বা ডি-৮ তুরস্কের প্রধানমন্ত্রী নাজমদ্দিন ( তুর্কিতে যাকে নেচমেত্তিন এরবাকান বলা হয় ) প্রতিষ্ঠা করেন । ডি-৮ ১৯৯৭ সালে জুনের ১৫ তারিখে ইস্তাম্বুল ঘোষণার মাধ্যমে যাত্রা শুরু করে।
ডি-৮ এর উদ্দেশ্য হল উন্নয়নশীল দেশ গুলোর উন্নতি সাধন করা ও বিশ্ব অর্থনীতিতে নিজেদের অবস্থান সুদৃঢ় করা, পারস্পরিক বাণিজ্যিক সম্পর্ক ও সুবিধা বৃদ্ধি করা , আর আন্তর্জাতিক পর্যায়ে সিদ্ধান্ত গ্রহণে সকলের অংশ গ্রহণ বৃদ্ধি করা ও মানসম্মত জীবন যাপন নিশ্চিত করা। 
ডি-৮ এর সহযোগিতার প্রধান খাত গুলোর মধ্যে রয়েছে, আর্থিক, ব্যাংকিং, গ্রাম্য উন্নয়ন, বিজ্ঞান ও প্রযুক্তি, মানব কল্যাণ ও মানবাধিকার, কৃষি, জালানি, পরিবেশ, এবং স্বাস্থ ইত্যাদি।
অলান্দ দ্বীপপুঞ্জ

অলান্দ দ্বীপপুঞ্জ (সুয়েডীয় Landskapet Åland "লান্দ্‌স্কাপেৎ অলান্দ্‌", ফিনীয় Ahvenanmaan maakunta "আহ্‌ভেনান্মান মাকুন্তা") ফিনল্যান্ড ও সুইডেনের মধ্যবর্তী বথনিয়া উপসাগরে অবস্থিত প্রায় ৬,৫০০ টি দ্বীপের সমষ্টি।
১৮০৯ সাল পর্যন্ত দ্বীপগুলো সুইডেনের অধীনে ছিল। এর পর রাশিয়া ফিনল্যান্ডের সাথে এগুলোকেও দখলে নেয়। ১৯১৭ সালে রুশ সাম্রাজ্যের পতনের পর এগুলো ফিনল্যান্ডের অধীনে চলে আসে। ১৯২১ সালে জাতিপুঞ্জ এই দ্বীপপুঞ্জের ওপর ফিনীয় আধিপত্যের স্বীকৃতি দেয়, যদিও সংখ্যাগরিষ্ঠ দ্বীপবাসী সুইডেনের প্রশাসনে চলতে আগ্রহী ছিলেন। তবে একই সময়ে তাদেরকে যথেষ্ট পরিমাণ স্বায়ত্বশাসনের ক্ষমতাও দেয়া হয়, যার ফলশ্রুতিতে এলাকাটির সরকারি ভাষা সুয়েডীয়। ১৯৪৫ সালে এলাকার সংসদ পুনরায় সুইডেন কর্তৃক শাসিত হওয়ার পক্ষে ভোট দেয়, তবে এতে এলাকাটির সাংবিধানিক অবস্থানের কোন পরিবর্তন ঘটেনি।
অ্যাল্যান্ড বাল্টিক সাগরের বোথনিয়া উপসাগরের প্রবেশদ্বারে অ্যাল্যান্ড দ্বীপপুঞ্জ নামে পরিচিত একটি ফিনিশ দ্বীপপুঞ্জে অবস্থিত। এটি ফাস্তা অ্যাল্যান্ড নিয়ে গঠিত, যেখানে জনসংখ্যার ৯০% বাস করে । এর পূর্বে প্রায় ৬,৫০০ স্কেরি এবং দ্বীপপুঞ্জ যার মধ্যে প্রায় ৬০-৮০ জনবসতি রয়েছে। ফাস্টা অ্যাল্যান্ড সুইডেনের রোজলাজেনের উপকূল থেকে পশ্চিমে ৩৮ কিলোমিটার (২০+১⁄২ নটিক্যাল মাইল) খোলা পানি দ্বারা পৃথক। পূর্বে অল্যান্ড দ্বীপপুঞ্জ ফিনিশ দ্বীপপুঞ্জের সাথে সংলগ্ন। অ্যাল্যান্ডের একমাত্র স্থল সীমানা মার্কেটের জনবসতিহীন স্কেরিতে অবস্থিত, যা এটি সুইডেনের সাথে ভাগ করে নেয়। মেরিহাম থেকে, ফিনল্যান্ডের মূল ভূখণ্ডের উপকূলীয় শহর তুর্কু এবং সুইডেনের রাজধানী স্টকহোম পর্যন্ত প্রায় 160 কিলোমিটার (86 নটিক্যাল মাইল) ফেরির দূরত্ব রয়েছে।
লোটাকম্বল

লোটাকম্বল বিখ্যাত ভারতীয় বাঙালি সাহিত্যিক সঞ্জীব চট্টোপাধ্যায়ের একটি উপন্যাস। এই উপন্যাসটি দেশ পত্রিকায় ধারাবাহিক ভাবে প্রকাশিত হয়েছিল দুই পর্বে। পরবর্তী কালে আনন্দ পাবলিশার্স প্রাইভেট লিমিটেড থেকে এটি দুটি খণ্ডে শক্ত বাঁধাই বই হিসাবে প্রকাশিত হয়। লোটাকম্বল প্রথম খন্ড বই আকারে প্রকাশিত হয় ফেব্রুয়ারি ১৯৮৫ তে আর দ্বিতীয় খন্ড প্রকাশিত হয় জানুয়ারী ১৯৯২ এ । বই দুটির প্রচ্ছদ এঁকেছেন শিল্পী সুনীল শীল। আনন্দ পাবলিশার্স বইটির অখণ্ড সংস্করণ প্রকাশ করে ২০০৯ সালের জুনে। 
এক ভেঙে যাওয়া যৌথ পরিবারের আদর্শবান আপাত কঠোর এক প্রৌঢ় পুরুষ আর তার একমাত্র মাতৃহারা যুবক সন্তান । দুই পুরুষের মূল্যবোধ আর দৃষ্টিভঙ্গির অমিলের ভিতর আর এক পুরুষ তিনি বৃদ্ধ মাতামহ । আধ্যাত্মিকতার বাতিটি জ্বালিয়ে যিনি খুঁজে পেতে চান পরমপুরুষকে । 
লোটাকম্বল সাধারণ ভাবে একটি হাসির উপন্যাস হলেও এই উপন্যাস ভাল লাগার মূল কারণ হল এটি একটি মূল্যবোধের উপন্যাস । মানুষের অর্ন্তমনের আধ্যাত্মিক সঙ্কটের উপন্যাস ।
লোটাকম্বল "প্রথম খন্ড" 
লোটাকম্বল "দ্বিতীয় খন্ড" 
লোটাকম্বল "অখন্ড"
বিমল কর

বিমল কর (১৯ সেপ্টেম্বর ১৯২১ - ২৬ আগস্ট ২০০৩) একজন ভারতীয় বাঙালি লেখক। তিনি উত্তর ২৪ পরগণার টাকীতে জন্মগ্রহণ করেন। তার পিতার নাম জ্যোতিষচন্দ্র কর এবং মাতা নিশিবালা কর।
বিমল কর জব্বলপুর, হাজারিবাগ, ধানবাদ, আসানসোল প্রভৃতি জায়গায় ছোটবেলা কাটিয়েছেন । তিনি বিদ্যাসাগর কলেজ থেকে বিএ পাস করেন । তারপর আসানসোল অ্যামিউনেশন প্রোডাকশন ডিপোয় এআরপি হিসাবে কর্মজীবনের শুরু হয়।
১৯৪৪ খ্রিষ্টাব্দে তার রচিত প্রথম ছোটগল্প "অম্বিকানাথের মুক্তি" প্রবর্তক পত্রিকায় প্রকাশিত হয় । ১৯৪৬ খ্রিষ্টাব্দে তিনি মণিলাল গঙ্গোপাধ্যায় সম্পাদিত পরাগ পত্রিকায় সহ সম্পাদকের কাজ পান । সহ সম্পাদক হিসাবে তিনি পশ্চিমবঙ্গ ও সত্যযুগ পত্রিকায় কাজ করেন । ১৯৫৪ খ্রিষ্টাব্দে তার রচিত প্রথম ছোটগল্প সংকলন "বরফ সাহেবের মেয়ে" প্রকাশিত হয় । সেই বছরেই দেশ পত্রিকার বিভাগীয় প্রধান হিসাবে যোগ দেন । এই পদে তিনি ১৯৮২ সাল অবধি ছিলেন। এছাড়া তিনি শিলাদিত্য এবং গল্পপত্র পত্রিকার সঙ্গেও যুক্ত ছিলেন।
ছোটদের জন্য তার রচিত একটি চরিত্র অবসরপ্রাপ্ত ম্যাজিসিয়ান "কিঙ্কর কিশোর রায়" বা কিকিরা । কিকিরার উপন্যাস পূজাবার্ষিকী আনন্দমেলায় প্রকাশিত হত।
তার রচিত বেশ কয়েকটি কাহিনীতে চলচ্চিত্র নির্মিত হয়েছে । যেমন বসন্ত বিলাপ, হ্রদ ( চলচ্চিত্র), বালিকা বধূ, (যেটি হিন্দিতেও নির্মিত হয়েছিল) "যদুবংশ", "ছুটি" (এটি তৈরি হয়েছিল তার "খড়কুটো" উপন্যাসের উপর ভিত্তি করে)।
বিমল কর অসময় উপন্যাসের জন্য ১৯৭৫ খ্রিষ্টাব্দে সাহিত্য অকাদেমি পুরস্কার পেয়েছিলেন । এছাড়া কলকাতা বিশ্ববিদ্যালয়ের শরৎচন্দ্র পুরস্কার, দিল্লি বিশ্ববিদ্যালয়ের নরসিংহ দাস পুরস্কার পান । তিনি দুবার আনন্দ পুরস্কার লাভ করেছিলেন । তিনি বহু ছোটগল্প এবং কিশোর উপন্যাসও লিখেছিলেন।
বিমল কর ৮২ বছর বয়েসে তার বিধাননগরের বাসভবনে মারা যান । তিনি মৃত্যুকালে স্ত্রী তিন মেয়ে এবং এক ছেলে রেখে গিয়েছেন।
প্রফুল্ল রায়

প্রফুল্ল রায় (১১ সেপ্টেম্বর ১৯৩৪ — ১৯ জুন ২০২৫) পশ্চিমবঙ্গের অন্যতম প্রধান সমসাময়িক লেখক, যিনি ১৯৩৪ সালে প্রাক্তন পূর্ব বাংলার ঢাকা জেলায় জন্মগ্রহণ করেন। ১৯৪৭ সালে দেশ বিভাগের পর তৎকালীন পূর্ব পাকিস্তান (বর্তমান বাংলাদেশ) থেকে তিনি ভারতে আসেন। একটি নতুন ভূমিতে পা রাখার জন্য তাকে কঠোর সংগ্রাম করতে হয়েছে। সংগ্রামরত মানুষের জীবনযাত্রার অভিজ্ঞতা অর্জনের জন্য তিনি সারা দেশ ভ্রমণ করেছিলেন। আর এই উদ্দেশ্যই তিনি বেশ কিছুকাল নাগাল্যান্ডের আদিবাসীদের মধ্যে বাস করেছিলেন, যারা ছিলো বিহারের অস্পৃশ্য এবং আন্দামানের মূল ভূখণ্ডের শিকড়হীন মানুষ। যাদের অধিকাংশই পরবর্তীকালে তাঁর লেখায় নিশ্ছিদ্রভাবে আবির্ভূত হয়। ২০২৫ সালের ১৯ জুন তিনি ইহলোক ত্যাগ করে পরলোকে গমন করেন।
প্রফুল্ল রায় অবিভক্ত ভারত, অধুনা বাংলাদেশের ঢাকা জেলায়, বিক্রমপুরের আটপাড়া গ্রামে ১১ ই সেপ্টেম্বর, ১৯৩৪ খ্রিষ্টাব্দে জন্মগ্রহণ করেন, স্বাধীনতার পর ১৯৫০ খ্রিষ্টাব্দে ভারতে চলে আসেন। তিনি কলকাতার বাসিন্দা ছিলেন।
প্রফুল্ল রায়ের রচনাগুলি শহুরে এবং গ্রামীণ উভয় অবস্থাতেই শক্তিশালী এবং সত্যিকারের বিদ্যমান বাস্তবতার চিত্র তুলে ধরে যা পাঠককে বহুমাত্রিক সামাজিক গোলকধাঁধা আবিষ্কার করতে সাহায্য করে। তিনি উপন্যাস এবং ছোটগল্প সহ প্রায় দেড় শতাধিক বই লিখেছেন। তাঁর প্রথম উপন্যাস ছিল "পূর্ব পার্বতী", যা নাগাল্যান্ডে রচিত হয়েছিল এবং ১৯৫৭ সালে প্রকাশিত হয়। এছাড়াও তার উদ্বাস্তু জীবনকেন্দ্রিক যে সমস্ত উপন্যাস রচিত আছে সেগুলি হলো ‘কেয়া পাতার নৌকো’ (২০০৩), ‘শতধারায় বয়ে যায়’ (২০০৮), ‘উত্তাল সময়ের ইতিকথা’ (২০১৪), ‘নোনা জল মিঠে মাটি’ (বাং ১৩৬৬) ইত্যাদি। ‘কেয়াপাতার নৌকা’, ‘শতধারায় বয়ে যায়’, ‘উত্তাল সময়ের ইতিকথা’ আকারে এবং নামে আলাদা হলেও আসলে তিনটি উপন্যাস মিলেই একটি ত্রয়ী উপন্যাস। ১৯৯২ সালে সংবাদ প্রতিদিন-এর সাহিত্য বিভাগের প্রথম সম্পাদক ছিলেন প্রফুল্ল রায়।
১৯৬৮-৬৯ সালে মনীন্দ্র রায়ের উদ্যোগে অমৃত পত্রিকায় ধারাবাহিকভাবে ছাপা হয়েছিলো ‘কেয়াপাতার নৌকো।
তার গল্প উপন্যাস অবলম্বনে ৪৫টির মতো টেলিফিল্ম, টেলি-ধারাবাহিক, ফিচার-ফিল্ম নির্মিত হয়েছে। তার মধ্যে এখানে পিঞ্জর (১৯৭১), বাঘবন্দী খেলা (১৯৭৫), 'মোহনার দিকে' (১৯৮৪), 'আদমি আউর আউরত' (১৯৮৪), 'একান্ত আপন' (১৯৮৭), 'চরাচর' (১৯৯৪), 'টার্গেট' (১৯৯৭), 'মন্দ মেয়ের উপাখ্যান' (২০০৩), 'ক্রান্তিকাল' (২০০৫) ইত্যাদি উল্লেখযোগ্য।
এছাড়াও তার 'কেয়া পাতার নৌকা' উপন্যাস অবলম্বনে একই নামে একটি ধারাবাহিক নাটক নির্মাণ করে ভারত, যেটি ভারতীয় চ্যানেল জি বাংলায় প্রচারিত হয়।
উপন্যাস রচনার জন্য প্রফুল্ল রায় সারা জীবন অনেক পুরস্কার পেয়েছেন। 'ক্রান্তিকাল' এর জন্য ২০০৩ এ সাহিত্য অকাদেমি পুরস্কার। 'আকাশের নিচে মানুষ'র জন্য ১৯৮৫ তে 'বঙ্কিম পুরস্কার', এছাড়াও 'রামকুমার ভুয়ালকা', পাবলিশার্স এন্ড বুক সেলার্স গিল্ড এর 'লাইফ টাইম অ্যাচিভমেন্ট', 'শরৎস্মৃতি', 'বি কে জে এ' ইত্যাদি সম্মানে ভূষিত হয়েছেন।
দেবেশ রায়

দেবেশ রায় (১৭ ডিসেম্বর, ১৯৩৬ — ১৪ মে, ২০২০) একজন আন্তর্জাতিক বাঙালি ভারতীয় সাহিত্যিক। "তিস্তা পারের বৃত্তান্ত" উপন্যাসটির জন্য তিনি ১৯৯০ সালে ভারতের দ্বিতীয় সর্বোচ্চ সাহিত্য সম্মান সাহিত্য অকাদেমি পুরস্কারে সম্মানিত হন। বাংলা সাহিত্যে তিনি একজন ছকভাঙা শ্রেষ্ঠতম আধুনিক ঔপন্যাসিক হিসাবে পরিচিত ছিলেন।
দেবেশ রায়ের জন্ম ১৯৩৬ খ্রিস্টাব্দের ১৭ ডিসেম্বর ব্রিটিশ ভারতের অবিভক্ত বাংলায়, অধুনা বাংলাদেশ রাষ্ট্রের পাবনা জেলার বাগমারা গ্রামে। তার পিতার নাম ক্ষিতীশ রায় এবং মাতার নাম অপর্ণা রায়। ১৯৪৩ খ্রিস্টাব্দে তার পরিবার জলপাইগুড়ি চলে আসেন। ১৯৭৯ খ্রিস্টাব্দ থেকে ১৯৮৯ এক দশক তিনি "পরিচয়" পত্রিকা সম্পাদনা করেন। তার বেড়ে ওঠা উত্তরবঙ্গে। ছাত্রজীবন থেকেই তিনি ভারতীয় কমিউনিস্ট পার্টির সর্বক্ষণের কর্মী ছিলেন। বিশ্ববিদ্যালয়ের পড়ার সময় প্রত্যক্ষ বাম রাজনীতির সঙ্গে জড়িয়ে পড়েন। রাজনীতির সূত্রে শিখেছিলেন রাজবংশী ভাষা। কলকাতা শহরেও ট্রেড ইউনিয়ন আন্দোলনের সাথে যুক্ত ছিলেন। তিনি সেন্টার ফর স্টাডিজ ইন সোশ্যাল সায়েন্সে একজন গবেষণা সহকর্মী ছিলেন। তার প্রথম গল্প প্রকাশিত হয় ১৯৫৩ সালে জলার্ক পত্রিকায়। তার প্রথম উপন্যাস "যযাতি"। তার অর্ধ শতকের বেশি সাহিত্য জীবনে উল্লেখযোগ্য বইগুলো হল: যযাতি, আপাতত শান্তিকল্যাণ হয়ে আছে, "মানুষ খুন করে কেন" (১৯৭৬), "মফস্বলী বৃত্তান্ত" (১৯৮০), "সময় অসময়ের বৃত্তান্ত" (১৯৯৩), "তিস্তা পারের বৃত্তান্ত" (১৯৮৮), তিস্তা পূরাণ, প্রতিবেদন, ইতিহাসের লোকজন, বরিশালের যোগেন মন্ডল, "ইউসুফ জুলেখা , সাংবিধানিক এজলাস (২০১৯), লগন গান্ধার" (১৯৯৫), দেবেশ রায়ের কর্ম এবং জীবনের অনুপ্রেরণার উৎস ছিল উত্তরবঙ্গ অঞ্চলের তিস্তা নদী কেন্দ্রিক রাজবংশী সম্প্রদায়। তিনি ১৯৯০ খ্রিস্টাব্দে তার "তিস্তা পারের বৃত্তান্ত" উপন্যাসের জন্যে সাহিত্য অকাদেমি পুরস্কার লাভ করেন। এছাড়া তিনি ভাষা সাহিত্য পরিষদ দ্বারা এবং ভুয়ালকা পুরস্কারে সম্মানিত হয়েছিলেন। তার অনুুবাদ রোমিয়ো জুুুলিয়েট , ট্র্রয়ের মেয়েরা ।প্রধান প্রবন্ধের বই - আঠার শতকের বাংলা গদ্য ও উপনিবেশের সমাজ ও বাংলা সাংবাদিক গদ্য, বিপরীতের বাস্তব ও রবীন্দ্রনাথের গল্প , উপন্যাস নিয়ে , উপন্যাসের নতুন ধরনের খোঁজে , ব্যক্তিপুরূষেরা , রবীন্দ্রনাথ ও তার আদিগদ্য , উপন্যাসের বিবিধ সংকট । মৃত্যুর আগে পর্যন্ত মর্যাদাপূর্ণ 'সেতুবন্ধন ' পত্রিকা সম্পাদনার কাজে ব্যস্ত ছিলেন।
দেবেশ রায় ১৯৬২ খ্রিস্টাব্দের ৬ মে কাকলি দেবীর সঙ্গে বিবাহবন্ধনে আবদ্ধ হয়েছিলেন।
১৪ মে ২০২০ সালে কলকাতার একটি বেসরকারি নার্সিংহোমে দেবেশ রায়ের জীবনাবসান হয়। ইতিপূর্বেই ২০১৭ খ্রিস্টাব্দে কাকলি রায়ের মৃত্যু হয়েছে। তাঁদের একমাত্র সন্তান দেবর্ষি রায় বেঙ্গালুরু শহরে কর্মরত।
বাণী বসু

বাণী বসু (জন্ম ২৬ ফাল্গুন, ১৩৪৬ বঙ্গাব্দ/১১ই মার্চ, ১৯৩৯ খ্রীষ্টাব্দ) একজন বর্তমান ভারতীয় বাঙালি লেখিকা - উপন্যাস, প্রবন্ধ, কবিতা লেখেন, অনুবাদও করেন। একাধিক সাহিত্য পুরস্কার ও সম্মানে ভূষিতা বাণী বসু আশির দশক থেকেই সাড়া জাগানো জনপ্রিয়তার অধিকারিণী। তিনি বিজয় কৃষ্ণ গার্লস কলেজের ইংরেজি সাহিত্যের অধ্যাপিকা ছিলেন।
ইংরেজি সাহিত্যে স্নাতক (অনার্স) হবার পর কলকাতা বিশ্ববিদ্যালয়ে ইংরেজি সাহিত্যে এম.এ. করেন (১৯৬২)। শিক্ষাস্থল প্রথমে কলকাতার লেডি ব্র্যাবোর্ন কলেজ তার পরে স্কটিশ চার্চ কলেজ।
বাণী ছাত্রী জীবন থেকেই নানা প্রবন্ধ, অনুবাদ গল্প ও কবিতা রচনায় পারদর্শিতার নজির রাখেন। তার প্রথম গল্প আনন্দমেলা ও দেশ পত্রিকায় প্রকাশিত হয় ১৯৮১তে। প্রথম উপন্যাস "জন্মভূমি মাতৃভূমি" প্রকাশিত হয় শারদীয়া আনন্দলোকে ১৯৮৭তে। কিন্তু তার আগেই তার অনেক অনুবাদ প্রকাশিত ও আদৃত হয়েছে। তার উল্লেখ্য অনুবাদগুলি হলঃ শ্রী অরবিন্দের সনেটগুচ্ছ (শৃণ্বন্তু), সমারসেট মমের সেরা প্রেমের গল্প (১৯৮০, ১৯৮৪, প্রকাশক: রূপা) ও এইচ ডি লরেন্সের সেরা গল্প (১৯৮৭, প্রকাশক: রূপা)।
৩) বাণী বসুর সাহিত্য নিয়ে গবেষণা: "বাণী বসুর কথাসাহিত্যে পুরাণ প্রসঙ্গ"- গবেষক: গৌতম বর্মণ, বাংলা বিভাগ, বিদ‍্যাসাগর বিশ্ববিদ্যালয়।
https://bn.wikipedia.org/s/pid7
শরদিন্দু বন্দ্যোপাধ্যায়

শরদিন্দু বন্দ্যোপাধ্যায় (৩০ মার্চ ১৮৯৯ – ২২ সেপ্টেম্বর ১৯৭০) ছিলেন একজন ভারতীয় বাঙালি লেখক। তাঁর জন্ম উত্তরপ্রদেশের জৌনপুর শহরে নিজ মাতুলালয়ে। আদিনিবাস পশ্চিমবঙ্গ রাজ্যস্থিত উত্তর কোলকাতার বরানগর কুঠিঘাট অঞ্চল। তাঁর রচিত প্রথম সাহিত্য প্রকাশিত হয় ২০ বছর বয়সে, যখন তিনি কলকাতায় বিদ্যাসাগর কলেজে আইন নিয়ে পড়াশুনো করছিলেন। পড়াশুনোর সাথেই তিনি সাহিত্য চর্চাও করতে থাকেন। তাঁর সৃষ্ট গোয়েন্দা চরিত্র ব্যোমকেশ বক্সী আত্মপ্রকাশ করে ১৯৩২ সালে।
শরদিন্দু ১৯৩৮ সালে বম্বের বম্বে টকিজে চিত্রনাট্যকাররূপে কাজ শুরু করেন। ১৯৫২ সালে সিনেমার কাজ ছেড়ে স্থায়ীভাবে পুণেতে বসবাস করতে শুরু করেন। পরবর্তী ১৮ বছর তিনি সাহিত্য চর্চায় অতিবাহিত করেন। ১৯৭০ সালে হৃৎরোগে আক্রান্ত হয়ে তাঁর মৃত্যু হয়।
শরদিন্দু বন্দ্যোপাধ্যায় সৃষ্ট সবচেয়ে জনপ্রিয় চরিত্র হল ব্যোমকেশ বক্সী। ব্যোমকেশ একজন ডিটেকটিভ। নিজেকে তিনি সত্যান্বেষী বলে পরিচয় দিতে পছন্দ করেন। ১৯৩৩ সালে "সত্যান্বেষী" উপন্যাসে ব্যোমকেশের আত্মপ্রকাশ। প্রথমে শরদিন্দু অজিতের কলমে লিখতেন। কিন্তু পরে তিনি তৃতীয় পুরুষে লিখতে শুরু করেন। এছাড়া উল্লেখযোগ্য রচনার মধ্যে আছে বিভিন্ন ঐতিহাসিক উপন্যাস। যেমন 'কালের মন্দিরা', 'গৌর মল্লার', 'তুমি সন্ধ্যার মেঘ', 'তুঙ্গভদ্রার তীরে', ইত্যাদি। সামাজিক উপন্যাস যেমন 'জাতিস্মর', 'বিষের ধোঁয়া' বা অতিপ্রাকৃত নিয়ে তার 'বরদা সিরিজ' ও অন্যান্য গল্প এখনো বেস্টসেলার। শরদিন্দু ছোটগল্প ও শিশুসাহিত্য রচনাতেও পারদর্শী ছিলেন। তার সৃষ্ট চরিত্র সদাশিব মরাঠা বীর শিবাজীর অভিযানের সঙ্গে সম্পৃক্ত। তাঁর সৃষ্ট অন্যতম একটি চরিত্র বরদা, যিনি ভূত্যান্বেষী নামে পরিচিত।
শরদিন্দুর জীবনে সিনেমার, বিশেষ করে বম্বের সিনেমার, খুব বড় ভূমিকা ছিল। "ভাবী", "বচন", "দুর্গা", "কঙ্গন", "নবজীবন", "আজাদ", "পুনর্মিলন"— বম্বে টকিজ়ে সাতটি ছবির গল্প লিখেছিলেন শরদিন্দু। ইংরেজিতে লিখতেন, হিন্দিতে রূপান্তরিত করে নেওয়া হত। তিনি যে ছবিগুলিতে চিত্রনাট্যকারের কাজ করেছেন সেগুলি হল দুর্গা (১৯৩৯), কঙ্গন (১৯৩৯), নবজীবন(১৯৩৯) ও আজাদ (১৯৪০)। তার বিভিন্ন রচনা থেকেও সিনেমা তৈরি হয়েছে, যেমন নিম্নলিখিত বাংলা সিনেমাগুলি
'তিশগ্নি' নামে একটি পুরস্কারপ্রাপ্ত হিন্দি ছবি লেখকের ঐতিহাসিক ছোটগল্প 'মরু ও সঙ্ঘ'র চিত্ররুপ। তিনি রবীন্দ্র পুরস্কার (উপন্যাস 'তুঙ্গভদ্রার তীরে'র জন্য), শরৎস্মৃতি পুরস্কার, মতিলাল পুরস্কার প্রভৃতি পুরস্কার লাভ করেন।
সন্দীপন চট্টোপাধ্যায়

সন্দীপন চট্টোপাধ্যায় (২৫ অক্টোবর ১৯৩৩ - ১২ ডিসেম্বর ২০০৫) ছিলেন একজন ভারতীয় বাঙালি সাহিত্যিক। বিগত বিশ শতকের পাঁচের দশকের অন্যতম গদ্যকার যিনি বিষয় নির্বাচনে ও আঙ্গিকের প্রয়োগে স্বতন্ত্র ছিলেন। তিনি বাংলা সাহিত্যের 'আভাঁ গার্দ' লেখকগোষ্ঠীর অন্যতম। তার উল্লেখযোগ্য রচনাগুলি হল "ক্রীতদাস ক্রীতদাসী" (১৯৬১), "সমবেত প্রতিদ্বন্দ্বী ও অন্যান্য গল্প" (১৯৬৯), "এখন আমার কোনো অসুখ নেই" (১৯৭৭), "হিরোশিমা মাই লাভ" (১৯৮৯), "কলকাতার দিনরাত্রি" (১৯৯৬) ইত্যাদি। তিনি বঙ্কিম পুরস্কার ও সাহিত্য অকাদেমি পুরস্কার পেয়েছিলেন।
সন্দীপন চট্টোপাধ্যায়ের প্রথম গল্প-গ্রন্থ "ক্রীতদাস ক্রীতদাসী" ১৯৬১ খ্রিস্টাব্দে প্রকাশিত হয়। তার প্রথম উপন্যাস - "একক প্রদর্শনী" প্রকাশিত হয় দশ বৎসর পর লেখালেখির জগতে তিনি গল্প লিখেছেন ৭০টি, উপন্যাস ২১টি, এছাড়াও লিখেছেন অসংখ্য নিবন্ধ। একই সঙ্গে লিখেছেন ডায়েরি, যা তার মৃত্যুর পর প্রকাশিত হয়। তার রচনায় বিজ্ঞাপনের ভাষা, মান্যভাষা, ইতরামি ও রকের ভাষা কোনটাই তার কাছে ব্রাত্য ছিল না।
উপন্যাস সমূহ
ছোটগল্প সংকলন
ক্রীতদাস-ক্রীতদাসী 
সমবেত প্রতিদ্বন্দ্ধী ও অন্যান্য
হ্যাঁ প্রিয়তমা
এক যে ছিল দেয়াল
সোনালী ডানার ঈগল
সন্দীপন চট্টোপাধ্যায় যে পুরস্কারগুলি পেয়েছেন, সেগুলি হল:
তিনি কলকাতা বিশ্ববিদ্যালয়ের বাংলা সাহিত্যের পুরস্কার জগত্তারিণী স্বর্ণপদকও লাভ করেছিলেন।
লীলা মজুমদার

লীলা মজুমদার (২৬ ফেব্রুয়ারি ১৯০৮ – ৫ এপ্রিল ২০০৭) একজন ভারতীয় বাঙালি লেখিকা। তিনি কলকাতার রায় পরিবারের প্রমদারঞ্জন রায় ও সুরমাদেবীর সন্তান (বিবাহপূর্ব নাম লীলা রায়)। তার জন্ম রায় পরিবারের গড়পার রোডের বাড়িতে। উপেন্দ্রকিশোর রায়চৌধুরী (যাঁর পৈতৃক নাম ছিল কামদারঞ্জন রায়) ছিলেন প্রমদারঞ্জনের দাদা এবং লীলার জ্যাঠামশাই। সেইসূত্রে লীলা হলেন সুকুমার রায়ের খুরতোবোন এবং সত্যজিৎ রায়ের পিসিমা।
লীলার বাল্যজীবন কাটে শিলঙে। সেখানকার লরেটো কনভেন্টে তিনি পড়াশোনা করেন। কলকাতা বিশ্ববিদ্যালয়ের ইংরাজী পরীক্ষায় তিনি ইংরাজীতে সর্বোচ্চ নম্বর অর্জন করেন। 
১৯৩৩ সালে লীলা বিবাহ করেন দন্ত চিকিৎসক ডাঃ সুধীর কুমার মজুমদারকে। এই বিবাহে তাঁর পিতার প্রবল বিরোধিতা থাকা সত্ত্বেও তিনি তাঁর স্বনির্বাচিত পাত্রকেই জীবনসঙ্গী হিসেবে গ্রহণ করেন।
অন্যান্যদের সঙ্গে সম্পর্ক অটুট থাকলেও পিতার সঙ্গে সম্পর্ক চিরকালের মতো ছিন্ন হয়। বিবাহিত জীবনে লীলা-সুধীর খুব সুখী দম্পতি ছিলেন। স্বামী আজীবন লীলার সাহিত্য চর্চায় উৎসাহী ছিলেন। এদের এক পুত্র ডাঃ রঞ্জন মজুমদার ও এক কন্যা কমলা চট্টোপাধ্যায়।
১৯৫৬ সালে তিনি কলকাতা বেতারে যোগ দেন।
১৯৭৫ সাল থেকে তিনি পাকাপাকি ভাবে শান্তিনিকেতনে থাকতে শুরু করেন ও এক পর্যায়ে এসে তিনি বিশ্বভারতীর ইংরেজি শিক্ষক হিসেবে কর্মজীবন শুরু করেন। সেখানেই ২০০৭ সালের ৫ই এপ্রিল তার মৃত্যু হয়।
তিনি বহু সংখ্যক বাংলা গল্প, প্রবন্ধ ও উপন্যাস রচনা করে নানান পুরস্কার ও সম্মানে ভূষিত হন। 
তাঁর প্রথম গল্প "লক্ষ্মীছাড়া" ১৯২২ সালে সন্দেশ পত্রিকায় প্রকাশিত হয়। ১৯৬১ সালে সত্যজিৎ রায় সন্দেশ পত্রিকা পুনর্জীবিত করলে তিনি ১৯৬৩ থেকে ১৯৯৪ অবধি সাম্মানিক সহ-সম্পাদক হিসাবে পত্রিকাটির সঙ্গে যুক্ত ছিলেন, ১৯৯৪-এ তাঁর স্বাস্থ্যের অবনতির জন্য অবসর নেন। তাঁর সাহিত্যিক জীবন প্রায় আট দশকের।
ছোটদের জন্য তাঁর কয়েকটি উল্লেখযোগ্য রচনা হল:
সাহিত্যিক বুদ্ধদেব বসুর তাগিদে প্রথম বড়দের গল্প ‘সোনালি রুপালি’ প্রকাশিত হয় ‘বৈশাখী’ পত্রিকায়। তিনি অনেক শিক্ষামূলক রচনা ও রম্যরচনা ইংরাজী থেকে বাংলায় অনুবাদও করেন। 
পাকদণ্ডী নামে তাঁর লেখা আত্মজীবনীতে তাঁর শিলঙে ছেলেবেলা, শান্তিনিকেতন ও অল ইন্ডিয়া রেডিওর সঙ্গে তার কাজকর্ম, রায়চৌধুরী পরিবারের নানা মজার ঘটনাবলী ও বাংলা সাহিত্যের মালঞ্চে তাঁর দীর্ঘ পরিভ্রমণের কথা বর্ণিত হয়েছে।
তাঁর প্রথম আত্মজীবনী 'আর কোনখানে'-এর জন্য ১৯৬৯ খ্রিষ্টাব্দে রবীন্দ্র পুরস্কার পান।
সুচিত্রা ভট্টাচার্য

সুচিত্রা ভট্টাচার্য (১০ই জানুয়ারি, ১৯৫০- ১২ই মে, ২০১৫) একজন ভারতীয় বাঙালি সাহিত্যিক ছিলেন।
সুচিত্রা ভট্টাচার্য ১৯৫০ খ্রিষ্টাব্দের ১০ই জানুয়ারি ভারতের বিহারের ভাগলপুরে মামারবাড়িতে জন্মগ্রহণ করেন। যদিও তার পিত্রালয় ছিল মুর্শিদাবাদ জেলার বহরমপুর শহরে, তবে কলকাতা শহরে তার স্কুল ও কলেজ জীবন কাটে। তিনি কলকাতা শহরের যোগমায়া দেবী কলেজ থেকে স্নাতক হন।কলকাতা বিশ্ববিদ্যালয়ে শিক্ষালাভের সময় তিনি বিবাহসূত্রে আবদ্ধ হন। বিভিন্ন স্থানে চাকরি করার পর তিনি সরকারী চাকরিতে যোগদান করেন। লেখিকা হিসেবে সম্পূ্র্ণ রূপে সময় দেওয়ার জন্য তিনি ২০০৪ খ্রিষ্টাব্দে তার চাকরি থেকে ইস্তফা দেন। জীবনের শেষদিন পর্যন্ত তিনি দক্ষিণ কলকাতার ঢাকুরিয়া অঞ্চলের বাসিন্দা ছিলেন। ২০১৫ সালের ১২ই মে রাত ১০টা ৪৫ মিনিটে নিজ বাড়িতে হৃদরোগে আক্রান্ত হয়ে সুচিত্রা ভট্টাচার্যের জীবনাবসান হয়।
তিনি বিংশ শতাব্দীর সত্তরের দশকের শেষের দিকে ছোট গল্প ও আশির দশকের মধ্যভাগ থেকে উপন্যাস রচনায় মনোনিবেশ করেন। সমকালীন সামাজিক ঘটনাগুলির ওপর ভিত্তি করে তার কাহিনীগুলি রচিত হয়। শহুরে মধ্যবিত্তদের ব্যক্তিগত সম্পর্কের টানাপোড়েন, বর্তমান যুগের পরিবর্তনশীল নীতিবোধ, বিশ্বায়নের প্রেক্ষাপটে নৈতিক অবক্ষয়, নারীদের দুঃখ-যন্ত্রণা তার রচনাগুলির মূল উপজীব্য ছিল। তিনি বাংলা সাহত্যে মিতিন মাসি নামক মহিলা গোয়েন্দা চরিত্রের স্রষ্টা, এবং এই সিরিজে তিনি অনেকগুলি কিশোর উপন্যাস রচনা করেন। প্রায় সাড়ে তিন দশক ধরে তিনি বহু ছোট গল্প ছাড়াও চব্বিশটি উপন্যাস রচনা করেছেন। দহন নামক তার একটি বিখ্যাত উপন্যাসের ওপর ভিত্তি করে চলচ্চিত্র নির্মাতা ঋতুপর্ণ ঘোষ ১৯৯৭ খ্রিষ্টাব্দে একই নামে একটি চলচ্চিত্র নির্মাণ করেন। সুচিত্রা ভট্টাচার্যের উল্লেখযোগ্য উপন্যাসগুলি হল-
দিব্যেন্দু পালিত

দিব্যেন্দু পালিত (জন্ম: ৫ই মার্চ, ১৯৩৯ মৃত্যু: ৩ জানুয়ারি ২০১৯) একজন ভারতীয় বাঙালি লেখক। তিনি বিহারের ভাগলপুর শহরে জন্ম গ্রহণ করেন। সাহিত্যে এম.এ করেন। ১৯৫৫ থেকে উপন্যাস, গল্প, কবিতা প্রবন্ধ ইত্যাদি লিখছেন। বাংলা ও হিন্দি চলচ্চিত্র ,দূরদর্শন ও বেতারে রূপায়িত হয়েছে অনেকগুলি কাহিনী।
১৯৫৮ সালে পিতৃবিয়োগের পর চলে আসেন কলকাতায়। কর্ম জীবন শুরু হয় হিন্দুস্তান স্ট্যান্ডার্ডে উপ-সম্পাদক হিসেবে। ১৯৬৫-তে যোগ দেন বিপণন ও বিজ্ঞাপন সংক্রান্ত পেশায়। সেই সুত্রে দীর্ঘকাল যুক্ত ছিলেন ক্লারিয়ন-ম্যাকান এডভারটাইসিং সার্ভিসেস ,আনন্দবাজার এবং দ্য স্টেটসম্যান-এ।
চলচ্চিত্র, দুরদর্শন ও বেতারে রূপায়িত হয়েছে তাঁর অনেক কাহিনি।
বিভূতিভূষণ মুখোপাধ্যায়

বিভূতিভূষণ মুখোপাধ্যায় (২৪ অক্টোবর ১৮৯৪ - ৩০ জুলাই ১৯৮৭) ছিলেন বাংলা সাহিত্যে জনপ্রিয় ঔপন্যাসিক ও ছোট গল্পকার। সাহিত্যের বিভিন্ন ধারার উপন্যাস ও গল্পগ্রন্থের রচয়িতা। রসরচনায়ও রয়েছে তার অসামান্য দক্ষতা। তিনি অনেক কৌতুক ও রঙ্গরসের গল্পও লিখেছেন।
বিভূতিভূষণ মুখোপাধ্যায় ১৮৯৪ সালের ২৪ অক্টোবর বিহারের দ্বারভাঙ্গা জেলার পান্ডুল গ্রামে জন্মগ্রহণ করেন। তার পিতার নাম বিপিনবিহারী মুখোপাধ্যায়। তার আদি নিবাস হুগলী জেলার চাতরা হলেও তার তিন পুরুষের বাস বিহারের দ্বারভাঙ্গায় ছিল। বিভূতিভূষণ দ্বারভাঙ্গা পীতাম্বরী বিদ্যালয়ের ছাত্র ছিলেন। দ্বারভাঙ্গা রাজ স্কুল থেকে ম্যাট্রিক এবং রিপন কলেজ থেকে আই এ পাশ করেন। তিনি পাটনা বিশ্ববিদ্যালয় থেকে বি. এ. পাশ করেন।
তার কর্মক্ষত্র ছিল বৈচিত্রময়। কর্মজীবনের প্রথম দিকে তিনি ইন্ডিয়ান নেশন পত্রিকার কার্যাধ্যক্ষের পদে আসীন ছিলেন। পরে বিহারের দ্বারভাঙ্গায় মহারাজের সচিব হিসাবেও কাজ করেন। আবার পরবর্তী কালে কিছুকাল শিক্ষকতাও করেছেন। ১৯১৬ থেকে ১৯৪২ পর্যন্ত কর্মজীবনে বিভূতিভূষণ মুখোপাধ্যায় বিভিন্ন স্কুলে শিক্ষকতা, ধনী পরিবারে গৃহ-শিক্ষকতা করেছিলেন। শিক্ষকতা চলাকালীন তিনি নিজেকে লেখার কাজে নিয়োজিত করেন। সাহিত্যের বিভিন্ন ধারার উপন্যাস ও গল্পগ্রন্থের তিনি রচয়িতা। তার জনপ্রিয়তম উপন্যাসটি হলো "নীলাঙ্গুরিয়"। এছাড়াও তিনি অনেক কৌতুক ও রঙ্গরসের গল্পও লিখেছেন।
বিভূতিভূষণ মুখোপাধ্যায়ের কৌতুক গল্পের বই বরযাত্রী'র ছয় বন্ধু গণশা, ঘোঁতনা, ত্রিলোচন, গোরাচাঁদ, রাজেন আর কে. গুপ্ত বাংলা রসসাহিত্যের পরিচিত চরিত্র। অল্প দু চার কথায় জীবন্ত চরিত্র সৃষ্টি করা বা একটা সমাজকে এরকম সুস্পষ্ট ভাবে তুলে ধরতেন বিভূতিভূষণ মুখোপাধ্যায়। কৌতুক রসের এরকম বই হিসেবে বরযাত্রী সিরিজ বাংলা সাহিত্যে অনন্য। কৌতুক রসের তার আরেকটি বিখ্যাত সৃষ্টি রানু সিরিজের গল্পগুলি। কিন্তু বিভূতিভূষণের প্রতিভা ছিল বহুমুখী। ছোটদের জন্য পুজোসংখ্যায় তিনি নিয়মিত লিখেছেন, পোনুর চিঠি ও অন্যান্য নানান গল্প - যা পরিণত মনস্ক পাঠকেরাও পরম উৎসাহে পড়েছেন।
কার্ল ডেভিড অ্যান্ডারসন

কার্ল ডেভিড অ্যান্ডারসন (সেপ্টেম্বর ৩, ১৯০৫ - জানুয়ারি ১১, ১৯৯১) ছিলেন একজন মার্কিন পরীক্ষণমূলক পদার্থবিজ্ঞানী। পজিট্রন আবিষ্কারের জন্য তিনি সবচেয়ে বিখ্যাত হয়ে আছেন। এই আবিষ্কারের জন্য তিনি ১৯৩৬ সালে বিজ্ঞানী ভিক্টর ফ্রান্ৎস হেস-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন।
অ্যান্ডারসন মার্কিন যুক্তরাষ্ট্রের নিউ ইয়র্ক সিটিতে এক সুয়েডীয় অভিবাসী পরিবারে জন্মগ্রহণ করেন। ১৯২৭ সালে ক্যালটেক থেকে পদার্থবিজ্ঞান এবং প্রকৌশল বিষয়ে ব্যাচেলর অফ সাইন্স ডিগ্রী অর্জন করেন; একই প্রতিষ্ঠান থেকে ১৯৩০ সালে ডক্টর অফ ফিলোসফি সম্পন্ন করেন। রবার্ট এ মিলিকান-এর সাথে যৌথভাবে তিনি মহাজাগতিক রশ্মি নিয়ে গবেষণা শুরু করেন। গবেষণাকালে তার ব্যবহৃত মেঘ চেম্বারের ছবিগুলোতে তিনি কিছু অপ্রত্যাশিত কণার উপস্থিতির প্রমাণ পান। তিনি ব্যাখ্যা করেন যে, এই কণাগুলো ইলেকট্রনের সমান ভর কিন্তু বিপরীত তড়িৎ আধানবিশিষ্ট কোন কণা থেকে সৃষ্টি হয়েছে। ১৯৩২ সালে তিনি এই তত্ত্ব প্রকাশ করেন এবং অন্য বিজ্ঞানীরা একে সত্য প্রমাণ করেন। এই তত্ত্বটি পল দিরাক-এর পজিট্রনের অস্তিত্ব সম্পর্কে করা ভবিষ্যদ্বাণীর সত্যতা প্রমাণ করেছে। অ্যান্ডারসন পজিট্রনের অস্তিত্বের প্রথম সরাসরি প্রমাণ পন থোরিয়াম কার্বাইড কর্তৃক প্রস্তুতকৃত গামা রশ্মিকে অন্য পদার্থের মধ্যে নিক্ষেপ করার মাধ্যমে। এর ফলে প্রকৃতপক্ষে ইলেকট্রন-পজিট্রন জোড় উৎপন্ন হয়েছিল।
১৯৩৬ সালে অ্যান্ডারসন এবং তার হাতে তৈরি প্রথম স্নাতক ছাত্র সেথ নেডারমেয়ার মিউওন আবিষ্কার করেন। এই অতিপারমানবিক কণাটি ইলেকট্রনের চেয়ে প্রায় ২০৭ গুণ অতিকায়। অ্যান্ডারসন এবং নেডারমেয়ার প্রথমে মনে করেছিলেন যে, পাইয়ন দেখেছেন। হিদেকি ইওকাওয়া তার শক্তিশালী মিথস্ক্রিয়ার সূত্রে পাইয়ন নামক এই কণাটির ভবিষ্যদ্বাণী করেছিলেন। যখন প্রমাণিত চেয়ে তাদের আবিষ্কৃত কণাটি পাইয়ন নয় তখন তাত্ত্বিক পদার্থবিজ্ঞানী আই আই রাবি আশ্চার্যান্বিত হয়েছিলেন এই ভেবে যে, এই অপ্রত্যাশিত আবিষ্কারটিকে কীভাবে কণা পদার্থবিজ্ঞানের জগতে সঠিকভাবে স্থাপন করা যেতে পারে। মিউয়ন ছিল সে সমস্ত অতিপারমানবিক কণার দীর্ঘ তালিকার প্রথম কণা যা তাত্ত্বিক পদার্থবিজ্ঞানীদেরকে দুর্ভোগের মধ্যে ফেলে দিয়েছিল। এজন্যই উইল্‌স ল্যাম্ব বলেছিলেন, তিনি শুনতে পেয়েছেন এই কণার আবিষ্কারককে নোবেল পুরস্কার দেয়া হয়েছে, অথচ বর্তমানে এমন একটি আবিষ্কারের জন্য ১০,০০০ ডলার জরিমানা করা হতো।
কার্ল অ্যান্ডারসন তার কর্মজীবনের পুরোটাই ক্যালটেকে কাটিয়েছেন। দ্বিতীয় বিশ্বযুদ্ধের সময় তিনি রকেট বিজ্ঞান বিষয়ে গবেষণা করেন। ১৯৯১ সালের জানুয়ারি ১১ তারিখে তিনি মৃত্যুবরণ করেন। লস অ্যাঞ্জেল্‌স-এর ফরেস্ট লন মেমোরিয়াল পার্কে তাকে সমাধিস্থ করা হয়েছে।
লরেন্স বার্কলি ন্যাশনাল ল্যাবরেটরি

লরেন্স বার্কলি ন্যশনাল ল্যাবরেটরি (এলবিএনএল) মার্কিন যুক্তরাষ্ট্রের শক্তি বিভাগের অধীনে পরিচালিত একটি জাতীয় গবেষণাগার। এতে মূলত এখনও নির্দিষ্ট শ্রেণিবিভাগে বিভক্ত করা যায়নি এমন সব বৈজ্ঞানিক গবেষণা পরিচালিত হয়। বিজ্ঞানী আর্নস্ট অরল্যান্ডো বার্কলির নামানুসারে এর নামকরণ করা হয়েছে। আগে এটি বার্কলি রেডিয়েশন ল্যাব নামে পরিচিত ছিল এবং এখন একে সংক্ষেপে বার্কলি ল্যাব বলা হয়। এই গবেষণাগারটির পরিচালনা এবং ক্রিয়াশীলতার সার্বিক দায়িত্ব ক্যালিফোর্নিয়া বিশ্ববিদালয়ের উপর নাস্ত। যুক্তরাষ্টের শক্তি বিভাগের জাতীয় গবেষণাগারগুলোর মধ্যে এটি প্রাচীনতম হিসেবে সুখ্যাত।
জর্জ প্যাজেট টমসন

জর্জ প্যাজেট টমসন () পদার্থবিজ্ঞানে নোবেল পুরস্কার বিজয়ী ইংরেজ পদার্থবিজ্ঞানী। তিনি ইলেকট্রন অপবর্তন আবিষ্কারের মাধ্যমে স্মরণীয় হয়ে আছেন।
চুন (খনিজ)

চুন হল ক্যালসিয়াম যুক্ত একটি অজৈব উপাদান, যার মধ্যে কার্বনেটসমূহ, অক্সাইডসমূহ ও হাইড্রোক্সাইডসমূহের প্রাধান্য রয়েছে। সরাসরি চুন হল ক্ষারকীয় পদার্থ যা ক্যালসিয়াম অক্সাইড (সংকেত formula_1) বা ক্যালসিয়াম হাইড্রোঅক্সাইড। ৮২৫০ সে. তাপ প্রয়োগে রাসায়নিক বিক্রিয়ার ফলে ক্যালসিয়াম কার্বনেট হতে ক্যালসিয়াম অক্সাইড বা কুইকলাইম (Quick lime) উৎপাদিত হয়। কুইক লাইম আবার পানি সংযোজন বিক্রিয়ার মাধ্যমে হাইড্রেটেড লাইমে (Hydrated lime) পরিণত হয়। শুষ্ক অবস্থায় এটি সাধারণত সাদা বর্ণের গুড়াজাতীয় পদার্থ। বাড়িঘরে চুনাকরণ, প্লাস্টার এবং ব্লিচিং পাউডার তৈরি ছাড়াও এই চুন কৃষিক্ষেতে কৃষিজমির অম্লত্ব হ্রাস এবং খাবার পানির অস্থায়ী ক্ষারত্ব দূরীকরণে ব্যবহূত হয়। অজৈব ক্যালসিয়াম কার্বনেট ছাড়া বিভিন্ন প্রকার ঝিনুকের খোলস হতেও চুন উৎপাদিত হয়। এক্ষেত্রে চুন উৎপাদনের নিমিত্তে ঝিনুকের খোলস সংগ্রহ করে সেগুলোকে পোড়ানো হয়। গুণগত দিক বিচারে জৈবউৎস হতে উৎপাদিত চুন অধিক মানসম্পন্ন। আমাদের দেশের অনেক মানুষ বিশেষ করে বয়স্কদের মাঝে পানের সাথে এই চুন ব্যবহারের প্রচলন রয়েছে।মাই নাম আদি
ইজিডোর ইজাক রাবি

<nowiki>~~~~Junayed</nowiki>
ইজিডোর ইজাক (আইজাক) রাবি (; জন্ম: ইসরাঈল ইসহাক রাবি, ২৯ জুলাই ১৮৯৮ – ১১ জানুয়ারি ১৯৮৮) একজন নোবেল বিজয়ী অস্ট্রীয় বংশোদ্ভুত মার্কিন পদার্থবিজ্ঞানী। তিনি পরমাণুর নিউক্লিয়াসের চৌম্বক ধর্ম যন্ত্রে ধারণ (রেকর্ড) করার জন্য অনুরণন পদ্ধতি (রেজোন্যান্স) উদ্ভাবন করেন এবং এর কারণেই নোবেল পুরস্কার লাভ করেন। নোবেল বিজয়ী মানুষ।
আদুর নদী

আদুর () দক্ষিণ-পশ্চিম ফ্রান্সের একটি নদী। নদীটি পিরেনেস পর্বতমালায় উৎপত্তি লাভ করে বেয়নের কাছে বিস্কে উপসাগরে তথা আটলান্টিক মহাসাগরে পতিত হয়েছে। নদীটি ৩৩৫ কিলোমিটার দীর্ঘ।
আদুর নদীর উপনদীসমূহ হল:
শারঁত নদী

শারঁত () পশ্চিম ফ্রান্সের একটি নদী। নদীটি ফ্রান্সের ওত-ভিয়েন দেপার্ত্যমঁ-তে রোশশুয়ার শহরের কাছে উৎপত্তিলাভ করে উত্তর-পশ্চিমে সিভরারি শহর পর্যন্ত প্রবাহিত হয়েছে এবং সেখান থেকে দক্ষিণে মোড় নিয়ে অঙ্গুলেম শহর পর্যন্ত চলে গেছে। সেখানে এটি পূর্ব দিকে মোড় নিয়ে জার্নাক ও কোঞাক শহরের পাশ দিয়ে বয়ে গেছে। এর পর এটি আবার উত্তর-পশ্চিম দিকে সাঁত শহরের পাশ দিয়ে প্রবাহিত হয়ে রশফর শহরের দক্ষিণে, ইল-দোলেরোঁ দ্বীপের বিপরীতে বিস্কে উপসাগরে পতিত হয়েছে। নদীটি ৩৮১ কিলোমিটার দীর্ঘ এবং মোহনা থেকে অঙ্গুলেম পর্যন্ত এটি নৌপরিবহনের উপযোগী। ফ্রান্সের কোঞাক অঞ্চলের বিখ্যাত ব্র্যান্ডি জাতীয় মদের ব্যবসার পরিবহন পথ হিসেবে শারঁত নদীটি গুরুত্বপূর্ণ।
রাফি উদ-দারাজাত

রাফি উল-দারজাত (১৬৯৯ - ১৭১৯), আজিম উস শানের ভাই রাফি-উস-শানের সর্বকনিষ্ঠ পুত্র, যিনি একাদশ মুঘল সম্রাট ছিলেন। তিনি ফেব্রুয়ারি ২৮, ১৭১৯ খ্রিষ্টাব্দে রাজ্যের উত্তরাধিকারী হন, তাকে সাইদ ভাতৃগণ "বাদশাহ" বলে ঘোষণা দেন।
১৭১৯ সালের জুনে ১৯ বছর বয়সে ক্ষমতায়নের ৩ মাসের মাথায় মারা যান। তার ইচ্ছা অনুযায়ী তার ২৩ বর্ষীয় বয়োজ্যেষ্ঠ ভ্রাতা রাফি উদ-দৌলা মসনদে বসেন।
রাফি উদ-দৌলত

রাফি উদ-দৌলত (رفیع الدولت) শাহ জাহান দ্বিতীয় (شاهجهان ۲) নামেও পরিচিত, ১৭১৯ খ্রিষ্টাব্দে স্বল্প সময়ের জন্য মুঘল সম্রাট ছিলেন। তিনি তার ঐ বছরই অকাল প্রয়াত ভাই রাফি উল-দারজাতের উত্তরসূরী ছিলেন, যিনি সাইদ ভাতৃগণ দ্বারা "বাদশাহ" বলে আখ্যায়িত হয়েছিলেন। তার ভাইয়ের মতন তিনিও ১৭১৯ খ্রিষ্টাব্দে দিল্লীতে নিহত হন, সাইদ ভাতৃগণের নির্দেশে তাকে সিংহাসন চ্যুত এবং হত্যা করা হয়।
দ্বিতীয় শাহজাহান নামে রাফি উদ-দৌলা নামে জন্মগ্রহণ করেন। তিনি ছিলেন রফি-উশ-শানের দ্বিতীয় পুত্র এবং প্রথম বাহাদুর শাহের নাতি।
১৭১৯ সালের সেপ্টেম্বরে ২৩ বছর বয়সে ক্ষমতায়নের ৩ মাসের মাথায় যক্ষ্মা আক্রান্ত হয়ে মারা যান। তার সৎচাচা প্রথম জাহান শাহ-এর ১৭ বর্ষীয় পুত্র মুহাম্মদ শাহ মসনদে বসেন।
পার্সি উইলিয়াম্‌স ব্রিজম্যান

পার্সি উইলিয়ামস ব্রিজম্যান (এপ্রিল ২১, ১৮৮২ - আগস্ট ২০, ১৯৬১) মার্কিন পদার্থবিজ্ঞানী যিনি ১৯৪৬ সালে পদার্থবিজ্ঞানে নোবেল পুরস্কার লাভ করেন। তার গবেষণার বিষয় ছিল উচ্চ চাপের পদার্থবিজ্ঞান। তিনি বিজ্ঞানের দর্শন এবং বৈজ্ঞানিক পদ্ধতি সম্বন্ধে বহু মৌলিক গবেষণাপত্র এবং প্রবন্ধ রচনা করেছেন।
ব্রিজম্যান ১৯০০ সালে হার্ভার্ড বিশ্ববিদ্যালয়ে প্রবেশ করেন এবং পিএইচডি ডিগ্রী লাভ পর্যন্ত এখানেই অধ্যয়ন করেন। ১৯১০ সালে তিনি হার্ভার্ডের শিক্ষক হিসেবে শিক্ষকতা জীবন শুরু করেন। ১৯১৯ সালে অধ্যাপক পদে পদোন্নতী পান এবং অবসর গ্রহণের পূর্ব পর্যন্ত এই পদেই বহাল ছিলেন। ১৯০৫ সালে তিনি উচ্চ চাপে পদার্থের ধর্ম বিষয়ে গবেষণা শুরু করেন। একটি যন্ত্র নষ্ট হয়ে যাওয়ায় তাকে এর মেরামত করতে হয়। মেরামত করতে গিয়ে তিনি সম্পূর্ণ নতুন আরেকটি যন্ত্র তৈরি করেন যা ১০০,০০০ কিলোগ্রাম-বল প্রতি বর্গ সেন্টিমিটার পর্যন্ত চাপের সৃষ্টি করতে সক্ষম ছিল। এই চাপের মান আন্তর্জাতিক এককে প্রায় ১০ গিগাপ্যাসকেল। এর আগের যন্ত্রগুলো মাত্র ৩০০০ কেজিএফ/বর্গসেমি পর্যন্ত চাপ তুলতে পারতো। এই যন্ত্রের উদ্ভাবণের মাধ্যমে তিনি অনেকগুলো নতুন জিনিস খুঁজে পান। এর মধ্যে ছিল তড়িৎ রোধ, তরল এবং কঠিন অবস্থার উপর চাপের প্রভাব। ব্রিজম্যান কেলাসের ধর্ম এবং ধাতুর মধ্য দিয়ে তড়িৎ পরিবাহিতার উপর গবেষণার জন্যও বিখ্যাত হয়ে আছেন। তিনি ব্রিজম্যান সিল-এর উন্নয়ন ঘটান যার অন্য নাম হচ্ছে ব্রিজম্যানের তাপগতীয় সমীকরণ।
মিরপুর থানা, ঢাকা

মিরপুর বাংলাদেশের ঢাকা বিভাগের ঢাকা জেলার অন্তর্গত একটি থানা। এর উত্তরে শাহ আলী থানা ও পল্লবী থানা, দক্ষিণে শেরে বাংলা নগর থানা ও দার-উস-সালাম থানা, পূর্বে কাফরুল থানা ও পল্লবী থানার একাংশ এবং পশ্চিমে শাহ আলী থানা, দার-উস-সালাম থানা ও সাভার উপজেলা।
১৯৬২ সালে মিরপুর মডেল থানা প্রতিষ্ঠা করা হয় । একটি ইউনিয়ন পরিষদ,৮ টি ওয়ার্ড এবং ১১টি মৌজা নিয়ে এই থানা গঠিত । ব্রিটিশ আমলে এই থানা কেরাণিগঞ্জ থানার অন্তর্ভুক্ত ছিলো । দেশ ভাগের পর পাকিস্তান আমলে একে তেজগাও থানার অধীনে নিয়ে যাওয়া হয় । তারপর বাংলাদেশ স্বাধীন হলে ১৯৭২ সালের ৩১শে জানুয়ারি মিরপুর মডেল থানাটি আলাদা একটি স্বাধীন থানার মর্যাদা লাভ করে ।
মিরপুরের অবস্থান ঢাকা জেলার উত্তর-পূর্বে ২৩.৮০৪২° উত্তর এবং ৯০.৩৬৬৭° পূর্ব অক্ষাংশে। এর মোট আয়তন ৫৮.৬৬ বর্গ কিলোমিটার (২২.৬৫ বর্গ মাইল)।
মিরপুর মডেল থানায় ১,০৭৪,২৩২ জন মানুষ বসবাস করেন । মোট জনসংখ্যার ৫৪.৫% পুরুষ এবং ৪৫.৮৫% নারী। ১৮ বছরের বেশি মানুষের সংখ্যা ৬১০,২৭০ জন এবং সাক্ষরতার হার ৬৮.৯%, যেখানে সারা দেশে সাক্ষরতার হার মাত্র ৪৮.৬%। এই থানাটিকে সম্প্রতি শাহ আলী,পল্লবী এবং কাফরুল নামক তিনটি থানায় বিভক্ত করা হয়েছে ।
মিরপুর
নিকুসিয়ার

নিকুসিয়ার মোহাম্মদ তিনি দ্বিতীয় তৈমুর নামেও পরিচিত, ছিলেন মুঘল সম্রাটের হওয়ার দাবিদার। নেকু সিয়ার ১৬৭৯ সালে মুঘল রাজপুত্র মুহাম্মদ আকবরের পুত্র এবং সম্রাট আওরঙ্গজেবের নাতি ছিলেন। 
১৬৯৫ সালে ১৬ বছর বয়সে আওরঙ্গজেব তাকে আসামের সুবাহদার নিযুক্ত করেন এবং ১৭০১ সাল পর্যন্ত দায়িত্ব পালন করেন। ১৭০২ সালে তিনি সিন্ধুর সুবাহদার নিযুক্ত হন এবং ১৭০৭ সাল পর্যন্ত দায়িত্ব পালন করেন। 
১৭১৯ সালের মে মাসে আগ্রা দুর্গের স্থানীয় গভর্নর বীরবল নিকু সিয়ারকে পুতুলের মতো ব্যবহার করতো এবং তাকে সম্রাট হিসাবে ঘোষণা করে। নিকু সিয়ারকে ১৭১৯ সালের ১৮ মে পুরাতন হারেম কারাগার থেকে বের করে আনা হয় এবং তার ভাতিজা রাফি উদ-দারাজতের রাজত্বের বৈধতা চ্যালেঞ্জ করে মুঘল সম্রাট ঘোষণা করা হয়।
সাইয়্যেদ ভাইয়েরা তাদের পুতুল সম্রাটের অবস্থান সুরক্ষিত করার জন্য দ্রুত পদক্ষেপ নিয়েছিল, জুনের মধ্যে আগ্রা দুর্গটি পুনরুদ্ধার করেছিল এবং বীরবল এবং নিকু শিয়ারকে তাদের পদ থেকে সরিয়ে দেয়। নেকু সিয়ারকে ১৭১৯ সালের ১৩ আগস্ট গ্রেপ্তার করা হয় এবং আবার আগ্রার পুরানো হারেম কারাগারে রাখা হয়। এরপর তিনি দিল্লির সেলিমগড় দুর্গে বন্দী হন।
৪৩ বছর বয়সে নিকু সিয়ার ১৭২৩ সালের ১২ এপ্রিল পারস্যে মারা যান।
প্যাট্রিস এভরা

প্যাট্রিস এভরা (জন্ম মে ১৫, ১৯৮১ ডাকার, সেনেগাল) একজন ফরাসি-সেনেগালীয় আন্তর্জাতিক ফুটবল খেলোয়াড় যিনি প্রিমিয়ার লিগের বর্তমান শিরোপাধারী ম্যানচেস্টার ইউনাইটেডের পক্ষে খেলে থাকেন। তিনি ডিফেন্ডার হিসেবে খেলে থাকেন।
একজন রাজনীতিকের ছেলে এভরা ছোটবেলায় ব্রাসেলস হয়ে ইউরোপে আসেন। তিনি ফ্রান্সের এসোন শহরে বড় হয়ে ওঠেন। এখানে তিনি ১৯৮৪ থেকে ১৯৯৮ সাল পর্যন্ত ছিলেন। এরপর তিনি ইতালির মার্সালা দলে খেলার সুযোগ পান। পরের বছর তিনি থিয়েরি অঁরির সাথে একসাথে বড় হয়ে ওঠেন। তারা তাদেরকে ছেলেবেলার বন্ধু বিবেচনা করতেন। প্যাট্রিসের ২৩ জন ভাইবোন ছিল।
ওয়েস ব্রাউন

ওয়েসলি "ওয়েস" মাইকেল ব্রাউন (জন্ম অক্টোবর ১৩, ১৯৭৯ লংসাইট, ম্যানচেস্টার) একজন ইংরেজ ফুটবল খেলোয়াড়, যিনি ম্যানচেস্টার ইউনাইটেড ক্লাবের পক্ষে প্রিমিয়ার লিগে খেলে থাকেন। শৈশবে ওয়েস ফ্লেচার মস রেঞ্জার্স দলে খেলতেন।
ডেভিড গিল (নির্বাহী)

ডেভিড গিল (; জন্ম: , রেডিং, বার্কশার, ইংল্যান্ড) ম্যানচেস্টার ইউনাইটেড ফুটবল ক্লাবের বর্তমান প্রধান নির্বাহী, জি-১৪ গ্রুপের ভাইস-চেয়ারম্যান এবং দ্য ফুটবল এসোসিয়েশনের একজন বোর্ড সদস্য।
১৯৮১ সালে গিল "প্রাইস ওয়াটারহাউসের" "চার্টার্ড অ্যাকাউন্ট্যান্ট" হন। সান ফ্রান্সিসকোতে দুই-বছর কাজ করার পর ১৯৮৬ সালে তিনি "বিওসি গ্রুপে" যোগদান করেন। পরে তিনি "এভিস রেন্ট আ কার সিস্টেম" এ যোগ দেন ১৯৯০ সালে। পরে তিনি পর্যায়ক্রমে "প্রাউডফুট কনসাল্টিং", লন্ডন স্টক এক্সচেঞ্জ এবং "ফার্স্ট চয়েস হলিডেস" প্রভৃতি প্রতিষ্ঠানে যোগ দেন। ১৯৯৭ সালে তিনি ম্যানচেস্টার ইউনাইটেড ফুটবল ক্লাবে যোগদান করেন।
১৯৯৭ সালে অর্থ পরিচালক হিসেবে ম্যানচেস্টার ইউনাইটেড ফুটবল ক্লাবে যোগদান করেন। ২০০০ সালের আগস্টে তিনি সহকারী প্রধান নির্বাহী পদে উন্নীত হন। তবে এসময় তিনি অর্থ পরিচালকের পদেও আসীন ছিলেন। ২০০১ সালের জুলাই মাসে নিক হাম্বি অর্থ পরিচালকের পদে নিয়োগ পান এবং গিল গ্রুপ ব্যবস্থাপনা পরিচালকের পদে উন্নীত হন।
২০০৩ সালের সেপ্টেম্বর মাসে পূর্বতন পরিচালক "পিটার ক্যানিয়ন" প্রতিদ্বন্দ্বী চেলসিতে যোগদান করলে গিল "প্রধান নির্বাহী" পদে পদাসীন হন।
২০০৫ সালে ম্যালকম গ্লেজারের ম্যানচেস্টার ইউনাইটেড অধিগ্রহণের পর গিল পরিবর্তিত "ম্যানচেস্টার ইউনাইটেড লিমিটেড" এর প্রধান নির্বাহী হিসেবে নিযুক্ত হন। উল্লেখ্য ইতঃপূর্বে ম্যানচেস্টার ইউনাইটেড একটি পাবলিক লিমিটেড কোম্পানি হিসেবে পরিচালিত হত, কিন্তু অধিগ্রহণের পর এটি প্রাইভেট লিমিটেড কোম্পানিতে রুপান্তরিত হয়।
গিল জি-১৪ এর ভাইস-চেয়ারম্যান। গিলের এক সন্তান অলিভার, যে ম্যানচেস্টার ইউনাইটেডের সাথে চুক্তিবদ্ধ।
২০০৬ সালের ২ জুন গিল আর্সেনালের ভাইস-চেয়ারম্যান ডেভিড ডেইনের বদলে দ্য ফুটবল এসোসিয়েশনের বোর্ড সদস্য নির্বাচিত হন। গিল বোর্ড সদস্য হওয়ার পর যে একটি প্রধান বিষয়ে জড়িয়েছেন তা হচ্ছে ২০০৬ সালের বিশ্বকাপে ওয়েইন রুনির পা-ভাঙ্গা নিয়ে ক্লাব ও দেশের মধ্যে বিতর্ক।
জর্জ এডেন

জর্জ এডেন (অকল্যান্ডের প্রথম আর্ল, ভারতবর্ষে লর্ড অকল্যান্ড নামে পরিচিত) (আগস্ট ২৫, ১৭৮৪ - জানুয়ারি ১, ১৮৪৯) যুক্তরাজ্যের একজন রাজনীতিবিদ যিনি ১৮৩৬ থেকে ১৮৪২ সাল পর্যন্ত ব্রিটিশ ভারতের গভর্নর জেনারেল হিসেবে কর্মরত ছিলেন।
প্রথম ব্যারন অকল্যান্ড উইলিয়াম এডেনের ছেলে জর্জ এডেন পড়াশোনা শুরু করেন অক্সফর্ডের ক্রাইস্ট চার্চ থেকে। ১৮০৯ সালে তিনি বার তথা ব্যরিস্টারি পড়াশোনা শুরু করেন। ১৮১৪ সালে তার বাবার মৃত্যুর পর তিনি দ্বিতীয় ব্যারন অকল্যান্ড হিসেবে মনোনীত হন। কারণ তার বড় ভাই ১৮১০ সালে টেম্‌স নদীতে ডুবে মৃত্যুবরণ করেছিল। পিতার মৃত্যুর পর তিনি হাউজ অফ লর্ডস-এ পিতার আসনে অধিষ্ঠিত হন এবং সংস্কারবাদী দলের সমর্থক হিসেবে আত্মপ্রকাশ করেন। তার বোন বিখ্যাত পর্যটক ও লেখিকা এমিলি এডেন দীর্ঘ সময় ভারতবর্ষ ঘুরে গিয়ে তার অভিজ্ঞতার কথা লিখেছিলেন। ১৮৩০ সালে তিনি বোর্ড অফ ট্রেডের সভাপতি এবং মাস্টার অফ দ্য মিন্ট নির্বাচিত হন। ১৮৩৪ থেকে ১৮৩৫ সালের মধ্যে কয়েক মাস তিনি অ্যাডমিরাল্টির প্রথম লর্ড হিসেবে দায়িত্ব পালন করেছিলেন। তিনি উইলিয়াম হবসন-কে এই মর্মে কমিশন প্রদান করেছিলেন যে, সে ইস্ট ইন্ডিজ অভিমুখে নৌ যাত্রা পরিচালনা করবে। হবসন তার এই উপহারের প্রতিদানও দিয়েছিলেন। নিউজিল্যান্ড পৌঁছার পর ১৮৪০ সালে সেখানকার একটি দ্বীপের নামকরণ করেন অকল্যান্ড যা অবশ্যই লর্ড অকল্যান্ডের নামে হয়েছে।
প্রায় ৬ বছর তিনি ব্রিটিশ ভারতের গভর্নর জেনারেল হিসেবে দায়িত্ব পালন করেন। তিনি পূর্বতন গভর্নর জেনারেল লর্ড উইলিয়াম বেন্টিঙ্কের অভ্যন্তরীন নীতি অনুসরণ করে বেশ সফলতা পান। ভারতে শিক্ষা এবং আধুনিকতার প্রসারে তার কিছু অবদান ছিল। যেমন, তিনি ভারতীয়দের মধ্যে পাশ্চাত্য শিক্ষা ব্যবস্থার প্রচলন করেন, সেচ ব্যবস্থার উন্নয়নে কার্যকর পদক্ষেপ গ্রহণ করেন, কোম্পানির পরিচালকদের নির্দেশে তীর্থকর রহিত করেন, ধর্মীয় স্থাপনা ও উপসনালয়ের উপর সরাসরি সরকারি নিয়ণ্ত্রণ প্রত্যাহার করেন। কিন্তু তিনি ১৮৩৮ সালে উত্তর ভারতের দুর্ভিক্ষ মোকাবিলায় ব্যর্থ হয়েছিলেন। দেশীয় রাজ্যগুলোর রাজনীতক ও অর্থনৈতিক ক্ষেত্রে তিনি হস্তক্ষেপ করেন। কোম্পানির বিরুদ্ধে পর্তুগীজদের সঙ্গে আঁতাতের অভিযোগ সাতারার রাজাকে অপসারণ করে তার ভাইকে ক্ষমতায় বসান। ষড়যন্ত্রের অভিযোগে কারণালের নবাবকে অপসারণ করেন এবং এই রাজ্যটিকে ব্রিটিশ ভারতের অন্তর্ভুক্ত করেন। ১৮৩৭ সালে অযোধ্যার এক বিদ্রোহ দমনের পর সেখানকার নবাব নাসিরুদ্দীন হায়দারকে অতিরিক্ত কর প্রদানের শর্ত সংবলিত এক নতুন চুক্তি স্বাক্ষরে বাধ্য করেন। কোম্পানির পরিচালকরা এই চুক্তি বাতিল করে দিলেও তিনি তা নওয়াবকে জানান নি। তার মূল আগ্রহের বিষয় ছিল আফগান সমস্যা। আফগানদের সাথে ইংরেজদের প্রথম সংঘর্ষে তিনি পরাজিত হন। সফলতা লাভের জন্য তিনি আফগানিস্তানের আমির পদ থেকে রাশিয়াপন্থী দোস্ত মোহাম্মদ খানকে অপসারণ করে ব্রিটিশপন্থী শাহ সুজাকে বসান। তবে এ ধরনের পদক্ষেপ কোন সুফল বয়ে আনেনি। বরং এর ফলে সিন্ধুর আমিরদের সাথে স্বাক্ষরিত চুক্তিতে ফাটল ধরে। যুদ্ধে ব্রিটিশদের প্রভূত ক্ষয়ক্ষতি হয়।
কল্পনা চাওলা

কল্পনা চাওলা (, ) একজন বিখ্যাত ভারতীয় বংশোদ্ভূত মার্কিন যুক্তরাষ্ট্র নভোচারী এবং মহাকাশযান বিশেষজ্ঞ। কলম্বিয়া নভোযান বিপর্যয়ে যে সাতজন মহাকাশচারী এবং ক্রু মৃত্যুবরণ করেন তাদের মধ্যে তিনি একজন। পৃথিবীতে অবতরণ করতে গিয়ে বায়ুমণ্ডলের সঙ্গে সংঘর্ষে এই নভোখেয়াযানটি বিধ্বস্ত হয়ে গিয়েছিল।
কল্পনা চাওলা ১৯৬২ খ্রিষ্টাব্দের ১৭ মার্চ ভারতের হরিয়ানা রাজ্যের কারনালে বসবাসকারী এক হিন্দু পরিবারে জন্মগ্রহণ করেন। কল্পনা তার মাধ্যমিক শিক্ষা সমাপন করেন ঠাকুর বালনিকেতন সিনিয়র সেকেন্ডারি স্কুল, কারনাল থেকে। এর পরে ১৯৮২ খ্রিষ্টাব্দে তিনি চণ্ডীগড়ের পাঞ্জাব প্রকৌশল কলেজ থেকে মহাকাশ প্রকৌশলের ওপর স্নাতকের পাঠ সম্পন্ন করেন। উচ্চশিক্ষার জন্যে তিনি মার্কিন যুক্তরাষ্ট্রে চলে যান এবং সেখানে ইউনিভার্সিটি অফ টেক্সাস অ্যাট আর্লিংটন থেকে একই মহাকাশ প্রকৌশল বিষয়ে স্নাতকোত্তর শিক্ষা সমাপ্ত করেন ১৯৮৪ খ্রিষ্টাব্দে। পরবর্তীতে কল্পনা ১৯৮৬ খ্রিষ্টাব্দে "ইউনিভার্সিটি অফ কলোরাডো অ্যাট বউল্ডের" থেকে পিএইচডি ডিগ্রি প্রাপ্ত হন।
১৯৮৮ খ্রিষ্টাব্দে কল্পনা নাসাতে তার কর্মজীবন শুরু করেন। তার প্রথম মহাকাশ যাত্রা শুরু হয় ১৯৯৭ খ্রিষ্টাব্দের ১৯ নভেম্বর। তিনিই প্রথম ভারতীয় মহিলা হিসেবে এই কৃতিত্ব অর্জন করেন।
২০০৩ খ্রিষ্টাব্দের ১ ফেব্রুয়ারি মহাকাশ থেকে প্রত্যাবর্তনের সময় কলম্বিয়া স্পেস সাটলটি পৃথিবীর বায়ুমণ্ডলে প্রবেশের সময় এক দুর্ঘটনার ফলে সাত জন ক্রুসহ বিধ্বস্ত হয় এবং কল্পনা সহ সকলে মারা যান।
মুহাম্মদ শাহ

মুহাম্মদ শাহ () (১৭০২ – ১৭৪৮) ১৭১৯ খ্রিষ্টাব্দ থেকে ১৭৪৮ খ্রিষ্টাব্দের মধ্যে পর্যন্ত ভারতের মুঘল সম্রাট ছিলেন। তিনি বাহাদুর শাহ প্রথমের নাতি ছিলেন। তিনি মাত্র ১৭ বছর বয়সে সাইদ ভাতৃগণের সাহায্যে সিংহাসনে বসেছিলেন, পরবর্তীকালে তাদের অভ্যুত্থানেই তিনি সিংহাসনচ্যুত হন।
তার রাজত্বকালে, মুঘল সম্রাজ্য ছোট ছোট কয়েকটি আঞ্চলিক রাজ্যে ভাগ হয়ে গিয়েছিল এবং এদের উপর সম্রাটের তেমন কর্তৃত্বও ছিলনা, প্রতিটি রাজ্য তার নিজস্ব শাসক রাজত্ব করতো, তাই এ সম্রাটের সময়ই সার্বিক ভাবে মুঘল সম্রাটের ক্ষমতার পতন শুরু হয়।
দুর্বল প্রশাসনিক অবস্থার সুবিধা নিয়ে পারস্যের নাদির শাহ এই সময় মুঘল সাম্রাজ্যে আক্রমণ করেন ও কোহিনুর , ময়ূর সিংহাসন প্রভূত জিনিস লুট করে নিয়ে যান।
১৭৪৮ এর ম্যানুপুরের যুদ্ধে প্রভূত ক্ষয় ক্ষতি হয়। তার শোকে সম্রাটের মৃত্যু হয়। তার হিন্দু তৃতীয় স্ত্রী উধাম বাঈ (পরবর্তীতে কুদসিয়া বেগম) এর পুত্র আহমেদ শাহ বাহাদুর মসনদে বসেন।
মুহাম্মদ ইব্রাহিম (১৩তম মুঘল সম্রাট)

মুহাম্মদ ইব্রাহিম (৯ আগস্ট ১৭০৩ – ৩১ জানুয়ারি ১৭৪৬) চতুর্দশ মুঘল সম্রাট ছিলেন। তিনি ছিলেন রাফি উল-দারজাত এবং রাফি উদ-দৌলতের ভাই।
সাইদ ভাতৃগণ দ্বারা নিকুসিয়ারের হত্যার পরে তাকে সিংহাসনে বসানো হয়।
মুহাম্মদ শাহ নিজামের ক্যাম্পে যোগ দেওয়ার পরে তিনিই ছিলেন সাইদদের পরবর্তী দাবিদার। সাইদদের পরাজয়ের পরে তাকে হারেমে ফিরিয়ে আনা হয়েছিল। তিনি ১৭৪৬ খ্রিষ্টাব্দে মৃত্যুবরণ করেন।
চেসোয়াফ মিওশ

চেসোয়াফ মিওশ () ( - ) একজন পোলীয়-মার্কিনী কবি, লেখক, শিক্ষাবিদ এবং অনুবাদক। ১৯৬১ সালে তিনি ক্যালিফোর্নিয়া বিশ্ববিদ্যালয়ের (বার্কলি) স্লাভীয় ভাষা ও সাহিত্যের অধ্যাপক নিযুক্ত হন। তিনি ১৯৮০সালে সাহিত্যে নোবেল পুরস্কার লাভ করেন। তার জন্ম লিথুয়ানিয়ায়, সাহিত্য রচনা করেছেন পোলীয় ভাষায়। তার "Dolina Issy" নামক উপন্যাসের ইংরেজি অনুবাদ "Issa Valley" থেকে বইটির একটি বাংলা অনুবাদ হয়েছে। বুলবুল সারওয়ারকৃত এই অনুবাদটির নাম ইস্‌সা ভ্যালি। সাহিত্যে নোবেল পুরস্কার প্রাপ্তির কারণ উল্লেখ করতে গিয়ে নোবেল কমিটি তার সম্বন্ধে বলেছে: "যিনি যুদ্ধবিধ্বস্ত পৃথিবীতে আপোষহীন এবং সূক্ষদৃষ্টিসম্পন্ন এক মানুষের উদাহরণ পেশ করেছেন।"
১৯১১ সালের ৩০ জুন তারিখে লিথুয়ানিয়ার অন্তর্গত নামক শহরে চেসোয়াফ মিওশ জন্মগ্রহণ করেন। তাদের পরিবারটি ছিল প্রাচীপন্থী পোলীয় পরিবারগুলোর মধ্যে অন্যতম। বাবা আলেকজান্ডার একজন প্রকৌশলীয়া হওয়া সত্ত্বেও তাদের পরিবারে তেমন আর্থিক স্বচ্ছলতা ছিলনা। তার মা'র নাম রেওনিকা। বাবা-মা দুজনই বুদ্ধিবৃত্তির অনুসারী ছিলেন। ১৯২১ সালে বাবা তাকে লিথুয়ানিয়ার রাজধানী ভিলনাসের এক স্কুলে ভর্তি করিয়ে দেন। সে সময় এই দেশটি পোল্যান্ডের অন্তর্ভুক্ত ছিল। আর পুরো পোল্যান্ডই ছিল রাশিয়ার জারের রাজত্বের অধীনে। তিনি লিথুয়ানীয় ভাষায় কথা বলতেন না। কিন্তু Adam Mickiewicz এবং Józef Piłsudski-এর মত তিনিও তার পরিবারের সাথে প্রাচীন লিথুয়ানিয়ার গ্র্যান্ড ডাচের সংযোগ আছে বলে দাবী করেছেন। ১৯১৭ সালে তিনি যখন বালক তখনই রাশিয়ান বিপ্লব চলছিল। উইনোর সেই স্কুলটির শিক্ষাব্যবস্থা ছিল প্রথাগত ক্যাথলিক ধর্মীয় শিক্ষা ব্যবস্থা। সেখান থেকেই তিনি এই শিক্ষা ব্যবস্থার প্তিবাদ করেছিলেন। স্কুল জীবনেই তার কবিতা লেখার হাতেখড়ি। স্কুলের শিক্ষকরা তাকে কবিতা লিখতে উৎসাহিত করতেন।
১৯২৯ সালে মিওশ ভিলনাস বিশ্ববিদ্যালয়ে আইন বিষয়ে ভর্তি হন। বিশ্ববিদ্যালয়ের পত্রিকা "Alma Mater Vilnenses"-এ তার একটি কবিতা প্রকাশিত হয়। এই প্রকাশের মধ্য দিয়েই তিনি রাতারাতি বিখ্যাত হয়ে উঠেন।
আসিফ হোসেন খান

আসিফ হোসেন খান একজন বাংলাদেশি শুটার। তিনি ২০০২ কমনওয়েলথ গেমসের ১০ মিটার এয়ার রাইফেলে স্বর্ণপদক জেতেন এবং ২০০৪ সালের সাফ গেমসে একই ইভেণ্টে সোনা জিতে সাফল্যের পুনরাবৃত্তি ঘটান। ২০০৬ সালের ২ অক্টোবর বাংলাদেশের স্থানীয় পুলিশ তাকে হিংস্রভাবে প্রহার করে এবং এতে তার দুই হাত আঘাতপ্রাপ্ত হয়। 
আসিফের শ্যুটিং ক্যারিয়ারের সুচনা ঘটে পাবনা শ্যুটিং ক্লাবে। শ্যুটিংয়ের চেয়ে এথলেটিক্সকেই বেশি আকর্ষণীয় মনে করলেও তিনি ১৯৯৯ এবং ২০০০ সালে আন্তঃ-ক্লাব শ্যুটিং চ্যাম্পিয়নশিপ ছিনিয়ে নেন। তখনো এথলেটিক্সের ভক্ত আসিফ যোগ দেন বাংলাদেশ ক্রীড়া শিক্ষা প্রতিষ্ঠানের (বিকেএসপি) এথলেটিক্স প্রশিক্ষণ কার্যক্রমে। তার ক্যারিয়ার পরিকল্পনা মোড় নেয় যখন তার কোচ তাকে নবগঠিত শ্যূটিং দলে যোগ দিতে আহ্বান জানান। আসিফ রাজি হলেও তার মূলে আগ্রহের চেয়ে দায়িত্ববোধই ছিল বেশি। পরবর্তীতে তিনি স্বীকার করেন যে বিকেএসপির কোচরা তার ভিতরে জয় করার মানসিকতা জাগিয়ে তোলেন।
আসিফ ২০০২ বাংলাদেশ গেমসে অংশ নিয়ে ব্রোঞ্জ জেতেন। জাতীয় দলের সেচ্ছাসেবকরা তার সাফল্য চিহ্নিত করেন এবং সেই বছরের কমনওয়েলথ গেমসের ক্যাম্পে তার ডাক পড়ে। আসিফ এই আমন্ত্রণে বিস্মিত হন এবং সেখানে আরও কঠিন পরিস্থিতির সম্মুখীন হন। কিন্তু তার প্রতিভা এবং কঠোর পরিশ্রম দিয়ে তিনি সবাইকে বিমুগ্ধ করেন এবং জাতীয় দলের জন্য মনোনীত হন।
কমনওয়েলথ গেমসে ভারতীয় অভিনব বিন্দ্রাকে হারিয়ে সোনা জয়। এখণও আসিফের সেরা সাফল্য। এরপর আর নিজেকে সেভাবে প্রমাণ করতে পারেননি অন্যতম দেশ সেরা এ শ্যূটার। ঢাকা এসএ গেমসে সাফল্য দিয়ে নিজেকে ফিরে পাওয়ার পথ প্রশস্ত করেছিলেন। কিন্তু তা বাস্তবতার আলো দেখেনি। দিল্লি কমওয়েলথ গেমসে আবদুল্লা হেল-বাকীকে নিয়ে তামা জেতেন পাবনার এ যুবক। বিদেশে এটা শেষ সাফল্য। বাকির উত্থানে ঘরোয়া সেরা শ্যূটারের মূকুট হারান আসিফ। মিউনিখ শ্যূটিং বিশ্বকাপ ও এশিয়ান শ্যূটিং চ্যাম্পিয়নশীপে নৈপুণ্য ছিল সাদামাটা।
মিকায়েল সিলভেস্ত্র্‌

মিকায়েল সিলভেস্ত্র্‌ (জন্ম আগস্ট ৯, ১৯৭৭) একজন ফরাসি ফুটবলার, যিনি মূলত একজন ডিফেন্ডার। বর্তমানে তিনি ইংল্যান্ডের প্রিমিয়ার লিগে ম্যানচেস্টার ইউনাইটেডের পক্ষে খেলে থাকেন। আন্তর্জাতিক অঙ্গনে তিনি ফ্রান্সের প্রতিনিধিত্ব করেন।
১৯৯৫/৯৬ মৌসুমে ফরাসি ক্লাব রেন-এর পক্ষে তিনি তার ক্যারিয়ার শুরু করেন। ক্লাবে থাকাকালীন সময়ে তার সুনাম চারদিকে ছড়িয়ে যায় এবং তিনি বিখ্যাত ইতালীয় দল ইন্টারনাৎসিওনালে মিলানোর (ইন্টার মিলান) সাথে ১৯৯৭/৯৮ মৌসুমের জন্য চুক্তিবদ্ধ হন। ইন্টারের সাথে তিনি ১৮টি লিগ ম্যাচ ও ৬টি ইউরোপীয় খেলায় অংশ নেন। ১৯৯৯ সালের ১০ সেপ্টেম্বর তিনি ম্যানচেস্টার ইউনাইটেডের সাথে ৪ মিলিয়ন পাউন্ডের দলবদল ফি-র বিনিময়ে চুক্তিবদ্ধ হন।
সিলিভেস্ত্র্‌ সেন্টার-ব্যাক বা বাম ফুল-ব্যাক হিসেবেই সাধারণত খেলে থাকেন। তবে তিনি সেন্টার-ব্যাক হিসেবে বেশি স্বাচ্ছন্দ্য বোধ করেন। সিলিভেস্ত্রের সবচেয়ে বড় গুণ হচ্ছে তার দৌড়ানোর গতি। তিনি প্রায়ই গোলের সুযোগ তৈরি করে দেন। তার স্ত্রীর নাম সেভরিন এবং এই দম্পতির একমাত্র মেয়ে সন্তান ক্লিও (অক্টোবর ২৭, ২০০৩)।
কেন ফলেট

কেন ফলেট (জ. জুন ৫, ১৯৪৯) ব্রিটিশ রোমাঞ্চ এবং ঐতিহাসিক উপন্যাস রচয়িতা। তার রচনায় ইতিহাস, রোমাঞ্চ এবং আদর্শিক দ্বন্দ্বের সুস্পষ্ট এবং যৌথ উপস্থিতি লক্ষ্যণীয়।
কেন ফলেট ব্রিটেনের ওয়েল্‌সের কার্ডিফ শহরে জন্মগ্রহণ করেন। তার বা মার্টিন ফলেট এবং মা ভিনি ফলেট। জন্মের ১০ বছর পর তার পুরো পরিবার কার্ডিফ থেকে লন্ডন চলে আসে। বাবা-মা ছিলেন ধার্মিক খ্রিস্টান। তাই স্বাচ্ছন্দে টিভি এবং চলচ্চিত্র দেখা তার হয়ে উঠতো না। এজন্যই ছোটবেলা থেকে অবসর কাটানোর জন্য বই পড়া তার অভ্যাস হয়ে গিয়েছিল। তবে টিন বয়সে পড়ার আগে পড়াশোনা ছাড়া তেমন কিছুই করেননি ফলেট। পড়াশোনায় সাফল্য পান, আর তাই ১৯৬৭ সালে ইউনিভার্সিটি কলেজ লন্ডনে ভর্তি হতে সক্ষম হন। এই কলেজে তিনি দর্শন পড়তেন এবং এখান থেকেই বামপন্থী রাজনীতির সাথে যুক্ত হন। ১৯৬৮ সালে মেরিকে বিয়ে করেন যা ছিল তার প্রথম বিয়ে।
১৯৭০ সালের শরতে ফলেট স্নাতক সম্পন্ন করে সাংবাদিকতার উপর তিন মাসের একটি স্নাতকোত্তর কোর্সে অংশ নেন। এই কোর্স শেষে কার্ডিফের সাউথ ওয়েল্‌স ইকো নামক পত্রিকায় শিক্ষানবিস প্রতিবেদক হিসেবে যোগ দেন। তিন বছর ওয়েল্‌সে থাকার পর ইভনিং স্ট্যান্ডার্ড পত্রিকার সাধারন-এসাইনমেন্ট প্রতিবেদক হিসেবে যোগ দেয়ার উদ্দেশ্যে লন্ডন ফিরে যান। কিন্তু সাংবাদিকতা পেশাটিকে তার কাছে খুব একটা চ্যালেঞ্জিং মনে হচ্ছিল না। আর তাই সাংবাদিকতা ছেড়ে দিয়ে পুস্তক প্রকাশের কাজ শুরু করেন এবং ১৯৭০ দশকের শেষ দিকে এভারেস্ট বুক্‌স প্রকাশনীর ব্যবস্থাপনা পরিচালকের পদে কাজ করতে থাকেন। সন্ধ্যা এবং সাপ্তাহিক ছুটির সময়গুলোতে তিনি শখ হিসেবে গল্প লিখতেন। এই লেখালেখি করে প্রতিনিয়ত কিছু সফলতা পাচ্ছিলেন। কিন্তু ১৯৭৮ সালে বিখ্যাত উপন্যাস "আই অফ দ্য নিড্‌ল" প্রকাশিত হবার পর তিনি আন্তর্জাতিকভাবে স্বীকৃত ও জনপ্রিয় হয়ে উঠেন। বই প্রকাশের অর্থে তিনি বেশ ধনী হয়ে যান। পরবর্তীতে ফলেটের অনেক উপন্যাসই বেস্ট-সেলার মর্যাদা লাভ করেছে এবং বেশ কয়েকটির কাহিনীর উপর ভিত্তি করে চলচ্চিত্র নির্মীত হয়েছে।
১৯৭০ দশকের শেষ দিকে ফলেট ব্রিটেনের লেবার পার্টর রাজনীতিতে সক্রিয় হয়ে উঠেন। রাজনীতিতে অংশগ্রহণের সুবাদে তার সাথে বারবারা ব্রোয়ারের পরিচয় হয় যিনি পার্টির একজন ঊর্ধ্বতন কর্মকর্তা ছিলেন। বারবারার সাথে ১৯৮৪ সালে তার বিয়ে হয়। ১৯৯৭ সালে বারবারা ফলেট স্টিভেনেজ থেকে যুক্তরাজ্যের সংসদ সদস্য নির্বাচিত হন। এরপর ২০০১ এবং ২০০৫ সালেও তিনি সংসদ সদস্য পদে নির্বাচিত হন এবং এখনও এ পদেই বহাল আছেন। ফলেট নিজে লেবার পার্টির একজন একনিষ্ঠ সমর্থক এবং এর জন্য তিনি অর্থ সংগ্রহের কাজ করে থাকেন।
দ্য ম্যান ফ্রম সেন্ট পিটার্সবার্গ

দ্য ম্যান ফ্রম সেন্ট পিটার্সবার্গ (ইংরেজি: The Man from St. Petersburg) ব্রিটিশ রোমাঞ্চ উপন্যাস লেখক কেন ফলেট কর্তৃক লিখিত একটি বেস্ট-সেলার উপন্যাস। এতে প্রথম বিশ্বযুদ্ধের পটভূমিকায় রাশিয়া এবং ইংল্যান্ডের অভিজাত এবং সাধারণ মানুষের জীবন আর সমাজতান্ত্রিক ও অ্যানার্কিস্টদের বিপ্লব ছিল মূল উপজীব্য। উপন্যাসটি দুই খণ্ডে সমাপ্ত হয়েছে। মূল ভূমিকায় সুইজারল্যান্ড থেকে এক রাশিয়ান প্রিন্সকে হত্যার উদ্দেশ্যে ইংল্যান্ডে আসা একজন অ্যানার্কিস্ট তথা সন্ত্রাসবাদী কম্যুনিস্ট। তার নাম ফেলিক্স।
উপন্যাসটিতে বেশ কিছু ঐতিহাসিক বিষয়ের উল্লেখ দেখতে পায়য়া যায়। কেবল উল্লেখই নয় ততিহাসের উপাদান কাহিনীর সাথে ওতোপ্রতভাবে জড়িত ছিল। ততিহাসিক যে বিষয়গুলোকে বিশেষভাবে বলা যায় সেগুলো হল:
বইটির বাংলা অনুবাদ করেছেন "শেখ আবদুল হাকিম"। বাংলা অনুবাদটির নাম দেয়া হয়েছে আততায়ী। সেবা প্রকাশনী এই অনুবাদটি প্রকাশ করেছে।
ইচিরো মিযুকি

ইচিরো মিযুকি (জাপানি ভাষায়: 水木一郎 "মিযুকি ইচিরো") (জন্ম জানুয়ারি ৭, ১৯৪৮) একজন জাপানের anison / পপ গায়ক, সুরকার ও অভিনেতা। তিনি ২০০০ এর দশকের জনপ্রিয় ব্যান্ড দল JAM Project এর সদস্য ছিলেন। পরবর্তীতে দ্য বীটল্‌স ভেঙ্গে যাওয়ার পর তিনি একক ভাবে সাফল্য লাভ করেন।
মিজুকিও অ্যানিম্যাক্স অ্যানিসন গ্র্যান্ড প্রিক্সে হোরি এবং ইউমি মাতসুজাওয়ার সাথে বিচারক প্যানেলে ছিলেন।